
(Redni zakonodajni postopek: prva obravnava)

Sprememba		1

Predlog uredbe
Uvodna izjava 3
	

	Besedilo, ki ga predlaga Komisija
	Sprememba

	(3)	Zato so za reševanje nekaterih izzivov pri izvajanju potrebne ciljno usmerjene spremembe Uredbe (EU) 2024/1689, da se zagotovi učinkovita uporaba zadevnih pravil.
	(3)	Zato so za reševanje nekaterih izzivov pri izvajanju potrebne ciljno usmerjene spremembe Uredbe (EU) 2024/1689, da se zagotovi učinkovita, enostavna in enotna uporaba zadevnih pravil.



Sprememba		2

Predlog uredbe
Uvodna izjava 3 a (novo)
	

	Besedilo, ki ga predlaga Komisija
	Sprememba

	
	(3a)	Poleg tega bi morali Komisija, Urad za UI in pristojni organi držav članic zagotoviti, da zaradi nadzora, izvrševanja in spremljanja sektorske in nacionalne zakonodaje ne bo prišlo do prekrivanj, nedoslednih razlag ali razlik pri izvrševanju, da se omogočijo inovacije na področju UI v zasebnem in javnem sektorju.



Sprememba		3

Predlog uredbe
Uvodna izjava 4
	

	Besedilo, ki ga predlaga Komisija
	Sprememba

	(4)	Podjetja, ki ne spadajo v opredelitev mikro, malih in srednje velikih podjetij (v nadaljnjem besedilu: MSP) – tj. mala podjetja s srednje veliko tržno kapitalizacijo – imajo ključno vlogo v gospodarstvu Unije. V primerjavi z MSP mala podjetja s srednje veliko tržno kapitalizacijo običajno hitreje rastejo ter so bolj inovativna in digitalizirana. Kljub temu se srečujejo z izzivi, podobnimi izzivom MSP v zvezi z upravnim bremenom, zaradi česar sta potrebni sorazmernost pri izvajanju Uredbe (EU) 2024/1689 in ciljno usmerjena podpora. Da bi omogočili nemoten prehod podjetij iz MSP v mala podjetja s srednje veliko tržno kapitalizacijo, je pomembno, da se usklajeno obravnava morebiten učinek uredbe na njihovo delovanje, ko navedena podjetja prerastejo segment MSP in se srečajo s pravili, ki se uporabljajo za velika podjetja. V Uredbi (EU) 2024/1689 je določenih več ukrepov za male ponudnike, ki bi jih bilo treba razširiti na mala podjetja s srednje veliko tržno kapitalizacijo. Da bi v Uredbi (EU) 2024/1689 razjasnili obravnavo MSP in malih podjetij s srednje veliko tržno kapitalizacijo, je treba uvesti opredelitvi za MSP in mala podjetja s srednje veliko tržno kapitalizacijo, ki bi morali ustrezati opredelitvi iz Priloge k Priporočilu Komisije 2003/361/ES4 in Priloge k Priporočilu Komisije 2025/3500/ES5.
	(4)	99,8 % vseh podjetij v Uniji je malih in srednjih podjetij, večina od njih pa je mikro in malih podjetij3a. Podjetja, ki ne spadajo v opredelitev mikro, malih in srednje velikih podjetij (v nadaljnjem besedilu: MSP) – tj. mala podjetja s srednje veliko tržno kapitalizacijo – imajo ključno vlogo v gospodarstvu Unije. V primerjavi z MSP mala podjetja s srednje veliko tržno kapitalizacijo običajno hitreje rastejo ter so bolj inovativna in digitalizirana. Kljub temu se srečujejo z izzivi, podobnimi izzivom MSP v zvezi z upravnim bremenom, zaradi česar sta potrebni sorazmernost pri izvajanju Uredbe (EU) 2024/1689 in ciljno usmerjena podpora. Da bi omogočili nemoten prehod podjetij iz MSP v mala podjetja s srednje veliko tržno kapitalizacijo, je pomembno, da se usklajeno obravnava morebiten učinek uredbe na njihovo delovanje, ko navedena podjetja prerastejo segment MSP in se srečajo s pravili, ki se uporabljajo za velika podjetja. V Uredbi (EU) 2024/1689 je določenih več ukrepov za male ponudnike, ki bi jih bilo treba po potrebi razširiti na mala podjetja s srednje veliko tržno kapitalizacijo, hkrati pa zaščititi splošne cilje in raven varstva, ki se zagotavlja na podlagi Uredbe (EU) 2024/16893b. Da bi v Uredbi (EU) 2024/1689 razjasnili obravnavo MSP in malih podjetij s srednje veliko tržno kapitalizacijo, je treba uvesti opredelitvi za MSP in mala podjetja s srednje veliko tržno kapitalizacijo, ki bi morali ustrezati opredelitvi iz Priloge k Priporočilu Komisije 2003/361/ES4 in Priloge k Priporočilu Komisije 2025/3500/ES5. 

	__________________
	__________________

	
	3a https://single-market-economy.ec.europa.eu/system/files/2023-08/Annual%20Report%20on%20European%20SMEs%202023_FINAL.pdf. 

	4 Priporočilo Komisije z dne 6. maja 2003 o opredelitvi mikro, malih in srednjih podjetij (UL L 124, 20.5.2003, str. 36, ELI: http://data.europa.eu/eli/reco/2003/361/oj).
	4 Priporočilo Komisije z dne 6. maja 2003 o opredelitvi mikro, malih in srednjih podjetij (UL L 124, 20.5.2003, str. 36, ELI: http://data.europa.eu/eli/reco/2003/361/oj).

	5 Priporočilo Komisije (EU) 2025/1099 z dne 21. maja 2025 o opredelitvi malih podjetij s srednje veliko tržno kapitalizacijo (UL L, 2025/1099, 28.5.2025, ELI: http://data.europa.eu/eli/reco/2025/1099/oj).
	5 Priporočilo Komisije (EU) 2025/1099 z dne 21. maja 2025 o opredelitvi malih podjetij s srednje veliko tržno kapitalizacijo (UL L, 2025/1099, 28.5.2025, ELI: http://data.europa.eu/eli/reco/2025/1099/oj).



Sprememba		4

Predlog uredbe
Uvodna izjava 5
	

	Besedilo, ki ga predlaga Komisija
	Sprememba

	(5)	S členom 4 Uredbe (EU) 2024/1689 je trenutno vsem ponudnikom in uvajalcem sistemov UI naložena obveznost, da zagotovijo pismenost svojega osebja na področju UI. Razvoj pismenosti na področju UI, ki se začne z izobraževanjem in usposabljanjem ter se nadaljuje kot vseživljenjsko učenje, je ključen za to, da se ponudniki, uvajalci in druge zadevne osebe opremijo s potrebnimi znanji za sprejemanje informiranih odločitev glede uvajanja sistemov UI. Vendar izkušnje deležnikov kažejo, da enotna rešitev ni primerna za vse vrste ponudnikov in uvajalcev v zvezi s spodbujanjem pismenosti na področju UI, zato takšna horizontalna obveznost ni učinkovita pri doseganju cilja te določbe. Poleg tega podatki kažejo, da se z uvedbo takšne obveznosti ustvarja dodatno breme zagotavljanja skladnosti, zlasti za manjša podjetja, medtem ko bi morala biti pismenost na področju UI strateška prednostna naloga, ne glede na regulativne obveznosti in morebitne sankcije. Glede na navedeno bi bilo treba člen 4 Uredbe (EU) 2024/1689 spremeniti tako, da se od držav članic in Komisije, brez poseganja v njihove pristojnosti, zahteva, da posamično, kolektivno in v sodelovanju z ustreznimi deležniki spodbujajo ponudnike in uvajalce, da zagotovijo zadostno raven pismenosti na področju UI za svoje osebje in druge osebe, ki se v njihovem imenu ukvarjajo z upravljanjem in uporabo sistemov UI, vključno z nudenjem možnosti za usposabljanje, zagotavljanjem informacijskih virov ter omogočanjem izmenjave dobrih praks in drugih pravno nezavezujočih pobud. Evropski odbor za umetno inteligenco (v nadaljnjem besedilu: Odbor) bo zagotovil redno izmenjavo informacij med Komisijo in državami članicami o tej temi, medtem ko bo zavezništvo za uporabo UI omogočilo razpravo s širšo skupnostjo. Ta sprememba ne posega v širše ukrepe, ki jih Komisija in države članice sprejemajo za spodbujanje pismenosti in kompetenc na področju UI za širše prebivalstvo, vključno z učenci, študenti in državljani različnih starosti, zlasti prek sistemov izobraževanja in usposabljanja.
	(5)	S členom 4 Uredbe (EU) 2024/1689 je trenutno vsem ponudnikom in uvajalcem sistemov UI naložena obveznost, da zagotovijo pismenost svojega osebja na področju UI. Razvoj pismenosti na področju UI, ki se začne z izobraževanjem in usposabljanjem ter se nadaljuje kot vseživljenjsko učenje, je ključen za to, da se ponudniki, uvajalci in druge zadevne osebe opremijo s potrebnimi spretnostmi za sprejemanje informiranih odločitev glede uvajanja sistemov UI. Vendar izkušnje deležnikov kažejo, da rešitev, s katero se uvedejo stroge obveznosti za zagotovitev zadostne ravni pismenosti na področju UI, ni primerna za vse vrste ponudnikov in uvajalcev v zvezi s spodbujanjem pismenosti na področju UI. Glede na navedeno bi bilo treba člen 4 Uredbe (EU) 2024/1689 spremeniti tako, da se od ponudnikov in uvajalcev sistemov UI zahteva, da podpirajo pismenost svojega osebja in drugih oseb, ki se v njihovem imenu ukvarjajo z upravljanjem in uporabo sistemov UI, na področju UI. Evropska komisija bi morala spodbujati pismenost in kompetence na področju UI za širše prebivalstvo in bi morala imeti nalogo, da izda smernice o praktičnem izvajanju obveznosti za ponudnike in uvajalce sistemov UI, da bi podprli, olajšali in dopolnili prizadevanja ponudnikov, skupaj z državami članicami pa bi morala tudi spodbujati in podpirati pismenost na področju UI v družbi. Pri tem bi morala tudi olajševati in dopolnjevati prizadevanja ponudnikov in uvajalcev sistemov UI, zlasti MSP, saj jim izvajanje zadevnih obveznosti prinaša posebne izzive. Pismenost na področju UI v Uniji bi lahko na primer spodbujali z oblikovanjem javno-zasebnih partnerstev.



Sprememba		5

Predlog uredbe
Uvodna izjava 5 a (novo)
	

	Besedilo, ki ga predlaga Komisija
	Sprememba

	
	(5a)	Sistemi UI, ki spreminjajo, prirejajo ali umetno ustvarjajo realistične slike ali videoposnetke spolno eksplicitnih dejavnosti ali intimne dele določljive osebe brez njene privolitve, škodujejo žrtvam in kršijo temeljni pravici do dostojanstva in zasebnosti. Zaradi širjenja takih tehnologij, ki se pogosto tržijo kot aplikacije za „slačenje“, je nujna izrecna regulativna prepoved. Uredba (EU) 2024/1689 vzpostavlja okvir za prepovedane prakse UI, ki se bo redno pregledoval. To ne posega v pravice, svoboščine in načela, ki so priznani v členu 6 PEU in Listini Evropske unije o temeljnih pravicah, ter v uveljavljanje pravic do svobode izražanja in obveščanja ter svobode umetnosti in znanosti, ki sta zagotovljeni v teh aktih. Ta prepoved se ne bi smela uporabljati za ponudnike in uvajalce sistemov UI, ki so vzpostavili učinkovite varnostne ukrepe, na primer tehnične in organizacijske, da bi preprečili ustvarjanje takih podob in se izognili stalni zlorabi kljub nameri ponudnika ali uvajalca, potem ko je bil sistem dan na trg ali v uporabo. Poleg tega se s to prepovedjo ponudnikom UI ne bi smelo preprečiti, da razvijajo svoje tehnične zmogljivosti za spreminjanje, prirejanje ali umetno ustvarjanje slik ali videoposnetkov.



Sprememba		6

Predlog uredbe
Uvodna izjava 6
	

	Besedilo, ki ga predlaga Komisija
	Sprememba

	(6)	Odkrivanje in popravljanje pristranskosti pomenita bistven javni interes, saj se z njima fizične osebe zaščitijo pred škodljivimi učinki pristranskosti, vključno z diskriminacijo. Diskriminacija je lahko posledica pristranskosti v modelih UI in sistemih UI, ki niso visokotvegani, za katere je v Uredbi (EU) 2024/1689 že določena pravna podlaga, ki dovoljuje obdelavo posebnih kategorij osebnih podatkov na podlagi člena 9(2), točka (g), Uredbe (EU) 2016/679 Evropskega parlamenta in Sveta6. Ker pa je diskriminacija lahko posledica tudi drugih sistemov UI in modelov UI, je ustrezno, da je v Uredbi (EU) 2024/1689 določena pravna podlaga za obdelavo posebnih kategorij osebnih podatkov tudi s strani ponudnikov in uvajalcev drugih sistemov UI in modelov UI ter uvajalcev visokotveganih sistemov UI. Pravna podlaga, vzpostavljena s členom 9(2), točka (g), Uredbe (EU) 2016/679, členom 10(2), točka (g), Uredbe (EU) 2018/1725 Evropskega parlamenta in Sveta7 ter členom 10, točka (a), Direktive (EU) 2016/680 Evropskega parlamenta in Sveta8, ponudnikom in uvajalcem vseh sistemov in modelov UI omogoča obdelavo posebnih kategorij osebnih podatkov, kadar je to potrebno za odkrivanje in odpravo pristranskosti, ob upoštevanju ustreznih zaščitnih ukrepov, ki dopolnjujejo Uredbo (EU) 2016/679, Uredbo (EU) 2018/1725 in Direktivo (EU) 2016/680, kot je ustrezno.
	(6)	Odkrivanje in popravljanje pristranskosti pomenita bistven javni interes, saj se z njima fizične osebe zaščitijo pred škodljivimi učinki pristranskosti, vključno z diskriminacijo. Zato je v Uredbi (EU) 2024/1689 že določena pravna podlaga, ki ponudnikom visokotveganih sistemov UI v nekaterih izjemnih primerih in ob upoštevanju strogih zaščitnih ukrepov dovoljuje obdelavo posebnih kategorij osebnih podatkov. Ta pravna podlaga je povezana z obveznostjo navedenih ponudnikov, da vzpostavijo prakse v zvezi z odkrivanjem, preprečevanjem in zmanjševanjem pristranskosti, ki bi lahko vplivale na zdravje in varnost oseb, negativno vplivale na temeljne pravice ali povzročile diskriminacijo, prepovedano s pravom Unije. Zato obstaja bistveni javni interes, da se za namene odkrivanja in popravljanja pristranskosti dovoli obdelava posebnih kategorij osebnih podatkov, kadar je to nujno potrebno. Zato je treba pravno podlago, vzpostavljeno z Uredbo (EU) 2024/1689, razširiti, da se bo uporabljala tudi za ponudnike in uvajalce drugih sistemov UI in modelov UI. Za to pravno podlago bi morali veljati enaki pogoji in zaščitni ukrepi, kot se uporabljajo na podlagi veljavnega člena 10(5), s čimer bi se zagotovila skladnost s členom 9(2), točka (g), Uredbe (EU) 2016/679, členom 10(2), točka (g), Uredbe (EU) 2018/1725 Evropskega parlamenta in Sveta ter členom 10, točka (a), Direktive (EU) 2016/680 Evropskega parlamenta in Sveta.

	__________________
	__________________

	6 Uredba (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL L 119, 4.5.2016, str. 1, ELI: http://data.europa.eu/eli/reg/2016/679/oj).
	6 Uredba (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL L 119, 4.5.2016, str. 1, ELI: http://data.europa.eu/eli/reg/2016/679/oj).

	7 Uredba (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (UL L 295, 21.11.2018, str. 39), ELI: http://data.europa.eu/eli/reg/2018/1725/oj).
	7 Uredba (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (UL L 295, 21.11.2018, str. 39, ELI: http://data.europa.eu/eli/reg/2018/1725/oj).

	8 Direktiva (EU) 2016/680 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov, ki jih pristojni organi obdelujejo za namene preprečevanja, preiskovanja, odkrivanja ali pregona kaznivih dejanj ali izvrševanja kazenskih sankcij, in o prostem pretoku takih podatkov ter o razveljavitvi Okvirnega sklepa Sveta 2008/977/PNZ (UL L 119, 4.5.2016, str. 89, ELI: http://data.europa.eu/eli/dir/2016/680/oj).
	8 Direktiva (EU) 2016/680 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov, ki jih pristojni organi obdelujejo za namene preprečevanja, preiskovanja, odkrivanja ali pregona kaznivih dejanj ali izvrševanja kazenskih sankcij, in o prostem pretoku takih podatkov ter o razveljavitvi Okvirnega sklepa Sveta 2008/977/PNZ (UL L 119, 4.5.2016, str. 89, ELI: http://data.europa.eu/eli/dir/2016/680/oj).



Sprememba		7

Predlog uredbe
Uvodna izjava 7
	

	Besedilo, ki ga predlaga Komisija
	Sprememba

	(7)	Da bi se zagotovila doslednost, preprečilo podvajanje in zmanjšala upravna bremena v zvezi s postopkom za imenovanje priglašenih organov na podlagi Uredbe (EU) 2024/1689, hkrati pa ohranila enaka raven nadzora, bi morala biti za nove organe za ugotavljanje skladnosti in priglašene organe, imenovane na podlagi harmonizacijske zakonodaje Unije iz oddelka A Priloge I k Uredbi (EU) 2024/1689, kot na primer na podlagi uredb (EU) 2017/7459 in (EU) 2017/74610 Evropskega parlamenta in Sveta, kadar je tak postopek določen v navedeni harmonizacijski zakonodaji Unije, na voljo enotna vloga in enoten postopek ocenjevanja. Namen enotne vloge in enotnega postopka ocenjevanja je olajšati, podpreti in pospešiti postopek imenovanja iz Uredbe (EU) 2024/1689 ter hkrati zagotoviti skladnost z zahtevami, ki se uporabljajo za priglašene organe na podlagi navedene uredbe in harmonizacijske zakonodaje Unije iz oddelka A Priloge I k navedeni uredbi.
	črtano

	__________________
	

	9 Uredba (EU) 2017/745 Evropskega parlamenta in Sveta z dne 5. aprila 2017 o medicinskih pripomočkih, spremembi Direktive 2001/83/ES, Uredbe (ES) št. 178/2002 in Uredbe (ES) št. 1223/2009 ter razveljavitvi direktiv Sveta 90/385/EGS in 93/42/EGS (UL L 117, 5.5.2017, str. 1, ELI: http://data.europa.eu/eli/reg/2017/745/oj).
	

	10 Uredba (EU) 2017/746 Evropskega parlamenta in Sveta z dne 5. aprila 2017 o in vitro diagnostičnih medicinskih pripomočkih ter razveljavitvi Direktive 98/79/ES in Sklepa Komisije 2010/227/EU (UL L 117, 5.5.2017, str. 176, ELI: http://data.europa.eu/eli/reg/2017/746/oj).
	



Sprememba		8

Predlog uredbe
Uvodna izjava 8
	

	Besedilo, ki ga predlaga Komisija
	Sprememba

	(8)	Za zagotovitev nemotene uporabe in doslednosti Uredbe (EU) 2024/1689 bi bilo treba navedeno uredbo spremeniti. V členu 43(3), prvi pododstavek, Uredbe (EU) 2024/1689 bi bilo treba dodati tehnični popravek, da se zahteve glede ugotavljanja skladnosti uskladijo z zahtevami za ponudnike visokotveganih sistemov UI iz člena 16 navedene uredbe. Poleg tega bi bilo treba pojasniti, da bi moral imeti ponudnik visokotveganega sistema UI, kadar zanj velja postopek ugotavljanja skladnosti na podlagi harmonizacijske zakonodaje Unije iz oddelka A Priloge I k Uredbi (EU) 2024/1689 in se ugotavljanje skladnosti nanaša tudi na skladnost sistema upravljanja kakovosti iz navedene uredbe in take harmonizacijske zakonodaje Unije, možnost, da vidike, povezane s sistemi upravljanja kakovosti na podlagi navedene uredbe, vključi kot del sistemov upravljanja kakovosti na podlagi take harmonizacijske zakonodaje Unije, v skladu s členom 17(3) Uredbe (EU) 2024/1689. Člen 43(3), drugi pododstavek, bi bilo treba spremeniti, da se pojasni, da bi morali priglašeni organi, ki so bili priglašeni na podlagi harmonizacijske zakonodaje Unije iz oddelka A Priloge I k Uredbi (EU) 2024/1689 in katerih namen je ocenjevati visokotvegane sisteme UI, zajete v harmonizacijski zakonodaji Unije iz oddelka A Priloge I k navedeni uredbi, za imenovanje za priglašeni organ na podlagi navedene uredbe zaprositi v 18 mesecih od [začetka uporabe te uredbe]. Ta sprememba ne posega v člen 28 Uredbe (EU) 2024/1689. Uredbo (EU) 2024/1689 bi bilo treba nadalje spremeniti, da se pojasni, da bi moral ponudnik, kadar je visokotvegani sistem UI zajet v harmonizacijski zakonodaji Unije iz oddelka A Priloge I k Uredbi (EU) 2024/1689 in spada v enega od primerov uporabe iz Priloge III k navedeni uredbi, upoštevati ustrezen postopek ugotavljanja skladnosti, kot se zahteva v navedeni ustrezni harmonizacijski zakonodaji.
	(8)	črtano



Sprememba		9

Predlog uredbe
Uvodna izjava 8 a (novo)
	

	Besedilo, ki ga predlaga Komisija
	Sprememba

	
	(8a)	Uredba (EU) 2024/1689 in Uredba (EU) 2024/2847 se dopolnjujeta, tako da se zagotavljata varnost in kibernetska varnost izdelkov z digitalnimi elementi. Uredbo (EU) 2024/1689 in Uredbo (EU) 2024/2847 je treba uskladiti, da se bosta lahko nemoteno izvajali. Če visokotvegani sistemi UI izpolnjujejo bistvene zahteve glede kibernetske varnosti iz Uredbe (EU) 2024/2847, bi se zanje moralo šteti, da izpolnjujejo zahteve glede kibernetske varnosti iz člena 15 Uredbe (EU) 2024/1689, v kolikor so te zahteve zajete v izjavi EU o skladnosti, izdani na podlagi Uredbe (EU) 2024/2847, ali njenih delih.



Sprememba		10

Predlog uredbe
Uvodna izjava 8 b (novo)
	

	Besedilo, ki ga predlaga Komisija
	Sprememba

	
	(8b)	Za namene te uredbe dejstvo, da je sistem UI vgrajen v proizvod, za katerega velja harmonizacijska zakonodaja Unije o varnosti proizvodov, ali deluje znotraj njega, samo po sebi ne bi smelo pomeniti, da sistem UI opravlja varnostno funkcijo. Šteti bi se moralo, da sistem UI opravlja varnostno funkcijo zgolj, če je njegovo delovanje potrebno za to, da proizvod ali sistem UI izpolnjuje veljavne varnostne zahteve Unije. Nasprotno pa se za funkcije, katerih namen so zgolj pomoč uporabniku, optimizacija delovanja, učinkovitost storitve, avtomatizacija, priročnost ali nadzor kakovosti vidikov, ki niso povezani z varnostjo, ne bi smelo šteti, da so varnostne funkcije na podlagi te uredbe, če zaradi njihovega nedelovanja ne bi nastala neposredna tveganja za varnost ali zdravje.



Sprememba		11

Predlog uredbe
Uvodna izjava 9
	

	Besedilo, ki ga predlaga Komisija
	Sprememba

	(9)	Za racionalizacijo skladnosti in zmanjšanje s tem povezanih stroškov se od ponudnikov sistemov UI ne bi smelo zahtevati, da sisteme UI iz člena 6(3) Uredbe (EU) 2024/1689 registrirajo v podatkovni zbirki EU na podlagi člena 49(2) navedene uredbe. Glede na to, da se taki sistemi pod določenimi pogoji, in sicer kadar ne predstavljajo znatnega tveganja škode za zdravje, varnost ali temeljne pravice oseb, ne štejejo za visokotvegane, bi uvedba zahtev glede registracije pomenila nesorazmerno breme zagotavljanja skladnosti. Kljub temu mora ponudnik, ki meni, da sistem UI spada na področje uporabe člena 6(3), svojo oceno še vedno dokumentirati, preden se ta sistem da na trg ali v uporabo. To oceno lahko zahtevajo pristojni nacionalni organi.
	(9)	Za racionalizacijo skladnosti in zmanjšanje s tem povezanih stroškov bi bilo treba registracijo sistemov UI iz člena 6(3) Uredbe (EU) 2024/1689 v podatkovni zbirki EU na podlagi člena 49(2) navedene uredbe poenostaviti, tako da se racionalizira zahtevana vsebina iz oddelka B Priloge VIII k navedeni uredbi. Čeprav je za učinkovit tržni nadzor in javno odgovornost ključno, da so taki sistemi UI registrirani v podatkovni zbirki EU, bi bilo treba zahteve glede registracije poenostaviti in narediti bolj sorazmerne. S to poenostavitvijo se bo poskrbelo za boljše ravnovesje, ne da bi se zmanjšalo varstvo, določeno z Uredbo (EU) 2024/1689. Taki sistemi se pod določenimi pogoji, in sicer kadar ne predstavljajo znatnega tveganja škode za zdravje, varnost ali temeljne pravice oseb, ne štejejo za visokotvegane. Poleg tega mora ponudnik, za katerega se uporablja člen 6(3), svojo oceno še vedno dokumentirati, preden se ta sistem da na trg ali v uporabo. To oceno lahko zahtevajo pristojni nacionalni organi.



Sprememba		12

Predlog uredbe
Uvodna izjava 10
	

	Besedilo, ki ga predlaga Komisija
	Sprememba

	(10)	Člene 57, 58 in 60 Uredbe (EU) 2024/1689 bi bilo treba spremeniti, da se še dodatno okrepi sodelovanje regulativnih peskovnikov za UI na ravni Unije, spodbudita jasnost in doslednost pri upravljanju teh peskovnikov ter razširi področje uporabe testiranja v realnih razmerah zunaj regulativnih peskovnikov za UI na visokotvegane sisteme UI, ki so zajeti v harmonizacijski zakonodaji Unije iz Priloge I k navedeni uredbi. Zlasti za omogočanje poenostavitve postopkov, kadar je ustrezno, pri projektih, ki se nadzorujejo v regulativnih peskovnikih za UI in vključujejo tudi testiranje v realnih razmerah, bi bilo treba načrt testiranja v realnih razmerah vključiti v načrt peskovnika, o katerem se dogovorijo ponudniki ali potencialni ponudniki in pristojni organ, v enem dokumentu. Poleg tega je primerno predvideti možnost, da Urad za UI na ravni Unije vzpostavi regulativni peskovnik za sisteme UI, ki so zajeti v členu 75(1) Uredbe (EU) 2024/1689. Z izkoriščanjem teh infrastruktur in omogočanjem čezmejnega sodelovanja bi bilo usklajevanje bolj racionalizirano, viri pa izkoriščeni optimalno.
	(10)	Člene 57, 58 in 60 Uredbe (EU) 2024/1689 bi bilo treba spremeniti, da se še dodatno okrepi sodelovanje regulativnih peskovnikov za UI na ravni Unije, spodbudita jasnost in doslednost pri upravljanju teh peskovnikov ter razširi področje uporabe testiranja v realnih razmerah zunaj regulativnih peskovnikov za UI na visokotvegane sisteme UI, ki so zajeti v harmonizacijski zakonodaji Unije iz Priloge I k navedeni uredbi. Zlasti za omogočanje poenostavitve postopkov, kadar je ustrezno, pri projektih, ki se nadzorujejo v regulativnih peskovnikih za UI in vključujejo tudi testiranje v realnih razmerah, bi bilo treba načrt testiranja v realnih razmerah vključiti v načrt peskovnika, o katerem se dogovorijo ponudniki ali potencialni ponudniki in pristojni organ, v enem dokumentu. Poleg tega je primerno predvideti možnost, da Urad za UI na ravni Unije vzpostavi regulativni peskovnik za sisteme UI, ki so zajeti v členu 75(1) Uredbe (EU) 2024/1689. Če te razprave potekajo v okviru Odbora, bi morala Evropski nadzornik za varstvo podatkov in Urad za UI v okviru svojih vlog v Odboru, zagotoviti povratne informacije in izmenjavo dobre prakse o zadevah v zvezi z vzpostavitvijo in delovanjem regulativnih peskovnikov za UI, ki so bili vzpostavljeni v okviru njunih pristojnosti. Z izkoriščanjem teh infrastruktur in omogočanjem čezmejnega sodelovanja bi bilo usklajevanje racionalizirano, viri pa izkoriščeni optimalno. Da bi spodbujali inovacije in uvajanje UI, bi morala imeti MSP, vključno z zagonskimi podjetji, in mala podjetja s srednje veliko tržno kapitalizacijo prednostni dostop do regulativnih peskovnikov za UI, ki jih vzpostavi Urad za UI.

	
	Če regulativni peskovniki za UI, vključno z nadzorovanim okoljem za spodbujanje inovacij, vključujejo inovativne sisteme UI, ki obdelujejo osebne podatke, bi morali biti zadevni nacionalni nadzorni organi vključeni v skladu s svojimi nalogami in pooblastili.



Sprememba		13

Predlog uredbe
Uvodna izjava 11
	

	Besedilo, ki ga predlaga Komisija
	Sprememba

	(11)	Za spodbujanje inovacij je prav tako primerno razširiti področje uporabe testiranja v realnih razmerah zunaj regulativnih peskovnikov za UI iz člena 60 Uredbe (EU) 2024/1689, ki se trenutno uporablja za visokotvegane sisteme UI iz Priloge III k navedeni uredbi, ter tudi ponudnikom in potencialnim ponudnikom visokotveganih sistemov UI, zajetih v harmonizacijski zakonodaji Unije iz Priloge I k navedeni uredbi, omogočiti, da take sisteme testirajo v realnih razmerah. To ne posega v drugo pravo Unije ali nacionalno pravo o testiranju visokotveganih sistemov UI, povezanih s proizvodi, ki so zajeti v navedeni harmonizacijski zakonodaji Unije, v realnih razmerah. Za obravnavo posebnega položaja visokotveganih sistemov UI, zajetih v harmonizacijski zakonodaji Unije iz oddelka B Priloge I k navedeni uredbi, je treba omogočiti sklenitev prostovoljnih sporazumov med Komisijo in državami članicami, da se omogoči testiranje navedenih sistemov v realnih razmerah.
	(11)	Za spodbujanje inovacij je prav tako primerno razširiti področje uporabe testiranja v realnih razmerah zunaj regulativnih peskovnikov za UI iz člena 60 Uredbe (EU) 2024/1689, ki se trenutno uporablja za visokotvegane sisteme UI iz Priloge III k navedeni uredbi, ter tudi ponudnikom in potencialnim ponudnikom visokotveganih sistemov UI, zajetih v harmonizacijski zakonodaji Unije iz Priloge I k navedeni uredbi, omogočiti, da take sisteme testirajo v realnih razmerah. To ne posega v drugo pravo Unije ali nacionalno pravo o testiranju visokotveganih sistemov UI, povezanih s proizvodi, ki so zajeti v navedeni harmonizacijski zakonodaji Unije, v realnih razmerah. Za obravnavo posebnega položaja visokotveganih sistemov UI, zajetih v harmonizacijski zakonodaji Unije iz oddelka B Priloge I k navedeni uredbi, je treba omogočiti sklenitev prostovoljnih sporazumov med Komisijo in državami članicami, da se omogoči testiranje navedenih sistemov v realnih razmerah, ob upoštevanju zadostnih zaščitnih ukrepov.



Sprememba		14

Predlog uredbe
Uvodna izjava 12 a (novo)
	

	Besedilo, ki ga predlaga Komisija
	Sprememba

	
	(12a)	Brez poseganja v proračunski postopek in obstoječe finančne instrumente bi bilo treba Uradu za UI dodeliti ustrezne človeške, finančne in tehnične vire, da bi lahko učinkovito izvajal svoje naloge na podlagi Uredbe (EU) 2024/1689 in glede na nova pooblastila, ki so mu podeljena s to uredbo. Urad za UI bi zlasti moral imeti dovolj osebja, katerega strokovno znanje zajema poglobljeno razumevanje tehnologij UI.



Sprememba		15

Predlog uredbe
Uvodna izjava 13
	

	Besedilo, ki ga predlaga Komisija
	Sprememba

	(13)	Člen 69 Uredbe (EU) 2024/1689 bi bilo treba spremeniti, da se poenostavi struktura pristojbin znanstvenega odbora. Če države članice zaprosijo za strokovno znanje odbora, bi morale biti pristojbine, ki jih bodo morda morale plačati strokovnjakom, enake plačilu, ki ga mora Komisija zagotoviti v podobnih okoliščinah. Poleg tega bi bilo treba za zmanjšanje zapletenosti postopkov državam članicam omogočiti, da se neposredno posvetujejo s strokovnjaki znanstvenega odbora brez sodelovanja Komisije.
	(13)	Člen 69 Uredbe (EU) 2024/1689 bi bilo treba spremeniti, da se poenostavi struktura pristojbin znanstvenega odbora. Če države članice zaprosijo za strokovno znanje odbora, bi morale biti pristojbine, ki jih bodo morda morale plačati strokovnjakom, enake plačilu, ki ga mora Komisija zagotoviti v podobnih okoliščinah.



Sprememba		16

Predlog uredbe
Uvodna izjava 14
	

	Besedilo, ki ga predlaga Komisija
	Sprememba

	(14)	Za okrepitev sistema upravljanja sistemov UI, ki temeljijo na modelih UI za splošne namene, je treba pojasniti vlogo Urada za UI pri spremljanju in nadzoru skladnosti takih sistemov UI z Uredbo (EU) 2024/1689, pri čemer so izključeni sistemi UI, povezani s proizvodi, ki so zajeti v harmonizacijski zakonodaji Unije iz Priloge I k navedeni uredbi. Čeprav so sektorski organi še naprej odgovorni za nadzor sistemov UI, povezanih s proizvodi, ki so zajeti v navedeni harmonizacijski zakonodaji Unije, bi bilo treba člen 75(1) Uredbe (EU) 2024/1689 spremeniti, da bi bili vsi sistemi UI, temelječi na modelih UI za splošne namene, ki jih je razvil isti ponudnik, vključeni v nadzor Urada za UI. To ne vključuje sistemov UI, ki jih dajo na trg, v uporabo ali uporabljajo institucije, organi, uradi ali agencije Unije, ki so pod nadzorom Evropskega nadzornika za varstvo podatkov na podlagi člena 74(9) Uredbe (EU) 2024/1689. Da bi se zagotovil učinkovit nadzor teh sistemov UI v skladu z nalogami in odgovornostmi, dodeljenimi organom za nadzor trga na podlagi Uredbe (EU) 2024/1689, bi moral biti Urad za UI pooblaščen za sprejemanje ustreznih ukrepov in odločitev za ustrezno izvajanje svojih pooblastil iz navedenega oddelka in Uredbe (EU) 2019/1020 Evropskega parlamenta in Sveta11. Člen 14 Uredbe (ES) 2019/1020 bi se moral uporabljati smiselno. Poleg tega bi morali organi, vključeni v uporabo Uredbe (EU) 2024/1689, za zagotovitev učinkovitega izvrševanja dejavno sodelovati pri izvajanju navedenih pooblastil, zlasti kadar je treba izvršilne ukrepe sprejeti na ozemlju države članice.
	(14)	Za okrepitev sistema upravljanja sistemov UI, ki temeljijo na modelih UI za splošne namene, je treba pojasniti vlogo Urada za UI pri spremljanju in nadzoru skladnosti takih sistemov UI z Uredbo (EU) 2024/1689, pri čemer so izključeni sistemi UI, povezani s proizvodi, ki so zajeti v harmonizacijski zakonodaji Unije iz Priloge I, in sistemi UI iz Priloge III, točka 2, k navedeni uredbi. Čeprav so sektorski organi še naprej odgovorni za nadzor sistemov UI, povezanih s proizvodi, ki so zajeti v navedeni harmonizacijski zakonodaji Unije, bi bilo treba člen 75(1) Uredbe (EU) 2024/1689 spremeniti, da bi bili vsi sistemi UI, temelječi na modelih UI za splošne namene, ki jih je razvil isti ponudnik, vključeni v nadzor Urada za UI. To ne vključuje sistemov UI, ki jih dajo na trg, v uporabo ali uporabljajo institucije, organi, uradi ali agencije Unije, ki so pod nadzorom Evropskega nadzornika za varstvo podatkov na podlagi člena 74(9) Uredbe (EU) 2024/1689. Da bi se zagotovil učinkovit nadzor teh sistemov UI v skladu z nalogami in odgovornostmi, dodeljenimi organom za nadzor trga na podlagi Uredbe (EU) 2024/1689, bi moral Urad za UI sprejeti ustrezne ukrepe in odločitve za ustrezno izvajanje svojih pooblastil iz navedenega oddelka in Uredbe (EU) 2019/1020 Evropskega parlamenta in Sveta11 Člen 14 Uredbe (EU) 2019/1020 bi se moral uporabljati smiselno. Poleg tega bi morali organi, vključeni v uporabo Uredbe (EU) 2024/1689, za zagotovitev učinkovitega izvrševanja dejavno sodelovati pri izvajanju navedenih pooblastil, zlasti kadar je treba izvršilne ukrepe sprejeti na ozemlju države članice.

	__________________
	__________________

	11 Uredba (EU) 2019/1020 Evropskega parlamenta in Sveta z dne 20. junija 2019 o nadzoru trga in skladnosti proizvodov ter spremembi Direktive 2004/42/ES in uredb (ES) št. 765/2008 in (EU) št. 305/2011 (UL L 169, 25.6.2019, str. 1, ELI: http://data.europa.eu/eli/reg/2019/1020/oj).
	11 Uredba (EU) 2019/1020 Evropskega parlamenta in Sveta z dne 20. junija 2019 o nadzoru trga in skladnosti proizvodov ter spremembi Direktive 2004/42/ES in uredb (ES) št. 765/2008 in (EU) št. 305/2011 (UL L 169, 25.6.2019, str. 1, ELI: http://data.europa.eu/eli/reg/2019/1020/oj).



Sprememba		17

Predlog uredbe
Uvodna izjava 16
	

	Besedilo, ki ga predlaga Komisija
	Sprememba

	(16)	Za nadaljnjo operacionalizacijo nadzora in izvrševanja, ki ju izvaja Urad za UI, iz člena 75(1) Uredbe (EU) 2024/1689 je treba dodatno opredeliti, katera pooblastila iz člena 14 Uredbe (EU) 2019/1020 bi bilo treba prenesti na Urad za UI. Zato bi bilo treba Komisijo pooblastiti za sprejemanje izvedbenih aktov, da bi se določila ta pooblastila, vključno z možnostjo nalaganja kazni, kot so globe ali druge upravne sankcije, v skladu s pogoji in zgornjimi mejami iz člena 99 ter veljavnimi postopki. Tako bi se zagotovilo, da ima Urad za UI potrebna orodja za učinkovito spremljanje skladnosti z Uredbo (EU) 2024/1689 in nadzor nad njo.
	(Ne zadeva slovenske različice.)



Sprememba		18

Predlog uredbe
Uvodna izjava 18
	

	Besedilo, ki ga predlaga Komisija
	Sprememba

	(18)	Da bi se sistemom UI, ki so pod nadzorom Urada za UI na podlagi člena 75 Uredbe (EU) 2024/1689 in katerih skladnost ugotavljajo tretje osebe, omogočil dostop do trga Unije, bilo treba Komisiji omogočiti, da izvede ugotavljanje skladnosti navedenih sistemov, preden se dajo na trg.
	(18)	Da bi se sistemom UI, ki so pod nadzorom Urada za UI na podlagi člena 75 Uredbe (EU) 2024/1689 in katerih skladnost ugotavljajo tretje osebe, omogočil dostop do trga Unije, bi morala Komisija zagotoviti, da se za navedene sisteme izvede ugotavljanje skladnosti, preden se dajo na trg. Poleg tega bi moral Urad za UI vzdrževati organizirano evidenco komunikacije s ponudniki in uvajalci modelov UI za splošne namene s sistemskim tveganjem. Ta evidenca bi se morala dosledno dokumentirati.



Sprememba		19

Predlog uredbe
Uvodna izjava 19
	

	Besedilo, ki ga predlaga Komisija
	Sprememba

	(19)	Člen 77 in povezane določbe Uredbe (EU) 2024/1689 so pomemben mehanizem upravljanja, saj je njihov cilj, da se organom ali telesom, pristojnim za izvrševanje prava Unije, namenjenega varstvu temeljnih pravic, ali nadzor nad njim, omogoči izpolnjevanje njihovega mandata pod določenimi pogoji ter spodbudi sodelovanje z organi za nadzor trga, pristojnimi za nadzor nad navedeno uredbo in njeno izvrševanje. Pojasniti je treba obseg takega sodelovanja in opredeliti, kateri javni organi ali telesa imajo od njega koristi. Z namenom okrepitve sodelovanja bi bilo treba pojasniti, da je treba zahteve za dostop do informacij in dokumentacije predložiti pristojnemu organu za nadzor trga, ki bi se moral na take zahteve odzvati, ter da bi morali biti vključeni organi ali telesa vzajemno zavezani k sodelovanju.
	(19)	Člen 77 in povezane določbe Uredbe (EU) 2024/1689 so pomemben mehanizem upravljanja, saj je njihov cilj, da se organom ali telesom, pristojnim za izvrševanje prava Unije, namenjenega varstvu temeljnih pravic, ali nadzor nad njim, omogoči izpolnjevanje njihovega mandata pod določenimi pogoji ter spodbudi sodelovanje z organi za nadzor trga, pristojnimi za nadzor nad navedeno uredbo in njeno izvrševanje. Pojasniti je treba obseg takega sodelovanja in opredeliti, kateri javni organi ali telesa imajo od njega koristi. Z namenom okrepitve sodelovanja bi bilo treba pojasniti, da je treba zahteve za dostop do informacij in dokumentacije predložiti pristojnemu organu za nadzor trga, ki bi se moral na take zahteve odzvati brez nepotrebnega odlašanja, ter da bi morali biti vključeni organi ali telesa vzajemno zavezani k sodelovanju. Pojasniti bi bilo treba, da te določbe ne posegajo v naloge, pooblastila in neodvisnost zadevnih nacionalnih javnih organov ali teles v okviru njihovih mandatov. Zlasti te določbe ne omejujejo pooblastil teh organov in teles, da zahtevajo informacije na podlagi druge zakonodaje Unije ali nacionalne zakonodaje. Zato ti organi in telesa ohranijo vsa pooblastila, ki jih imajo, da na podlagi svojega mandata ali drugih zakonskih določb zahtevajo informacije neposredno od operaterjev.



Sprememba		20

Predlog uredbe
Uvodna izjava 20
	

	Besedilo, ki ga predlaga Komisija
	Sprememba

	(20)	Da bi imeli ponudniki sistemov generativne UI, za katere veljajo obveznosti označevanja iz člena 50(2) Uredbe (EU) 2024/1689, dovolj časa, da v razumnem roku prilagodijo svoje prakse, ne da bi pri tem povzročili motnje na trgu, je primerno uvesti šestmesečno prehodno obdobje za ponudnike, ki so svoje sisteme dali na trg že pred 2. avgustom 2026.
	(20)	Da bi imeli ponudniki sistemov generativne UI, za katere veljajo obveznosti označevanja iz člena 50(2) Uredbe (EU) 2024/1689, dovolj časa, da v razumnem roku prilagodijo svoje prakse, ne da bi pri tem povzročili motnje na trgu, je primerno uvesti trimesečno prehodno obdobje za ponudnike, ki so svoje sisteme dali na trg že pred 2. avgustom 2026.



Sprememba		21

Predlog uredbe
Uvodna izjava 22
	

	Besedilo, ki ga predlaga Komisija
	Sprememba

	(22)	Člen 113 Uredbe (EU) 2024/1689 določa datume začetka veljavnosti in uporabe navedene uredbe, zlasti, da je splošni datum začetka uporabe 2. avgust 2026. Kar zadeva obveznosti v zvezi z visokotveganimi sistemi UI, določene v oddelkih 1, 2 in 3 poglavja III Uredbe (EU) 2024/1689, zamude pri zagotavljanju standardov, skupnih specifikacij in alternativnih smernic ter zamude pri določitvi pristojnih nacionalnih organov povzročajo izzive, ki ogrožajo učinkovit začetek uporabe navedenih obveznosti in pomenijo tveganje znatnega povečanja stroškov izvajanja, tako da ne upravičujejo ohranitve prvotnega datuma začetka uporabe, to je 2. avgust 2026. Ob upoštevanju izkušenj je primerno vzpostaviti mehanizem, na podlagi katerega bi bil začetek uporabe povezan z razpoložljivostjo ukrepov za podporo skladnosti s poglavjem III, ki lahko vključujejo harmonizirane standarde, skupne specifikacije in smernice Komisije. Komisija bi morala to potrditi s sklepom, po sprejetju katerega bi se morale obveznosti glede pravil za visokotvegane sisteme UI za sisteme UI, razvrščene v visokotvegane sisteme na podlagi člena 6(2) in Priloge III k Uredbi (EU) 2024/1689, začeti uporabljati po šestih mesecih, za sisteme UI, razvrščene kot visokotvegane sisteme na podlagi člena 6(1) in Priloge I k navedeni uredbi, pa po dvanajstih mesecih. Vendar bi bilo treba to prožnost za sisteme UI, razvrščene kot visokotvegane sisteme na podlagi člena 6(2) in Priloge III k Uredbi (EU) 2024/1689, odobriti le do 2. decembra 2027, za sisteme UI, razvrščene v visokotvegane sisteme na podlagi člena 6(1) in Priloge I k navedeni uredbi, pa do 2. avgusta 2028, pri čemer bi se morala navedena pravila v vsakem primeru začeti uporabljati do teh datumov. Razlika med datumoma začetka uporabe pravil za sisteme UI, razvrščene kot visokotvegane sisteme na podlagi člena 6(2) in Priloge III ter člena 6(1) in Priloge I k navedeni uredbi, je skladna z razliko med prvotnima datumoma začetka uporabe, predvidenima v Uredbi (EU) 2024/1689, njen cilj pa je zagotoviti potreben čas za prilagoditev in izvajanje ustreznih obveznosti.
	(22)	Člen 113 Uredbe (EU) 2024/1689 določa datume začetka veljavnosti in uporabe navedene uredbe, zlasti, da je splošni datum začetka uporabe 2. avgust 2026. Kar zadeva obveznosti v zvezi z visokotveganimi sistemi UI, določene v oddelkih 1, 2 in 3 poglavja III Uredbe (EU) 2024/1689, zamude pri zagotavljanju standardov, skupnih specifikacij in alternativnih smernic ter zamude pri določitvi pristojnih nacionalnih organov povzročajo izzive, ki ogrožajo učinkovit začetek uporabe navedenih obveznosti in pomenijo tveganje znatnega povečanja stroškov izvajanja, tako da ne upravičujejo ohranitve prvotnega datuma začetka uporabe, to je 2. avgust 2026. Primerno je, da se datum uporabe obveznosti za sisteme UI, razvrščene v visokotvegane sisteme na podlagi člena 6(2) in Priloge III, in za sisteme UI, razvrščene v visokotvegane sisteme na podlagi člena 6(1) in Priloge I k Uredbi (EU) 2024/1689, odloži do 2. decembra 2027 za sisteme UI, razvrščene v visokotvegane sisteme na podlagi člena 6(2) in Priloge III, za sisteme UI, razvrščene v visokotvegane sisteme na podlagi člena 6(1) in Priloge I k navedeni uredbi, pa do 2. avgusta 2028. Razlika med datumoma začetka uporabe pravil za sisteme UI, razvrščene kot visokotvegane sisteme na podlagi člena 6(2) in Priloge III ter člena 6(1) in Priloge I k navedeni uredbi, je skladna z razliko med prvotnima datumoma začetka uporabe, predvidenima v Uredbi (EU) 2024/1689, njen cilj pa je zagotoviti potreben čas za prilagoditev in izvajanje ustreznih obveznosti.



Sprememba		22

Predlog uredbe
Uvodna izjava 22 a (novo)
	

	Besedilo, ki ga predlaga Komisija
	Sprememba

	
	(22a)	Da se zagotovi pravna varnost in preprečijo dodatne zamude pri uporabi te uredbe, bi morala Komisija zagotoviti, da so ukrepi v podporo skladnosti s poglavjem III, oddelki 1, 2 in 3, pravočasno vzpostavljeni, da se bodo lahko potrebne določbe začele pravočasno in učinkovito izvajati.



Sprememba		23

Predlog uredbe
Uvodna izjava 23
	

	Besedilo, ki ga predlaga Komisija
	Sprememba

	(23)	Ker je cilj zmanjšati izzive pri izvajanju za državljane, podjetja in javne uprave, je bistveno, da se harmonizirani pogoji za izvajanje določenih pravil sprejmejo le, če je to nujno potrebno. V ta namen je primerno odpraviti nekatera pooblastila, podeljena Komisiji za sprejetje takih harmoniziranih pogojev z izvedbenimi akti v primerih, ko navedeni pogoji niso izpolnjeni. Uredbo (EU) 2024/1689 bi bilo zato treba spremeniti, da se črtajo pooblastila za sprejemanje izvedbenih aktov, podeljena Komisiji v členu 50(7), členu 56(6) in členu 72(3) navedene uredbe. Črtanje pooblastila za sprejetje harmonizirane predloge za načrt spremljanja po dajanju na trg iz člena 72(3) Uredbe (EU) 2024/1689 ima dodatno korist, saj bo ponudnikom visokotveganih sistemov UI omogočilo večjo prilagodljivost pri vzpostavitvi sistema za spremljanje po dajanju na trg, ki bo prilagojen njihovi organizaciji. Hkrati bi bilo treba ob priznavanju potrebe po zagotovitvi jasnosti glede tega, kako morajo ponudniki visokotveganih sistemov UI izpolnjevati zahteve, od Komisije zahtevati, da objavi smernice.
	(23)	Ker je cilj zmanjšati izzive pri izvajanju za državljane, podjetja in javne uprave, je bistveno, da se harmonizirani pogoji za izvajanje določenih pravil sprejmejo le, če je to nujno potrebno. V ta namen je primerno odpraviti nekatera pooblastila, podeljena Komisiji za sprejetje takih harmoniziranih pogojev z izvedbenimi akti v primerih, ko navedeni pogoji niso izpolnjeni. Uredbo (EU) 2024/1689 bi bilo zato treba spremeniti, da se črtajo pooblastila za sprejemanje izvedbenih aktov, podeljena Komisiji v členu 50(7), členu 56(6) in členu 72(3) navedene uredbe. Hkrati bi bilo treba ob priznavanju potrebe po zagotovitvi jasnosti glede tega, kako morajo ponudniki visokotveganih sistemov UI izpolnjevati svoje obveznosti glede spremljanja, od Komisije zahtevati, da do 2. februarja 2027 objavi smernice o načrtu spremljanja po dajanju na trg, vključno s predlogo z elementi, ki jih je treba vključiti.



Sprememba		24

Predlog uredbe
Uvodna izjava 23 a (novo)
	

	Besedilo, ki ga predlaga Komisija
	Sprememba

	
	(23a)	Zaradi vzporedne uporabe sektorske harmonizacijske zakonodaje Unije iz oddelka A Priloge I k Uredbi (EU) 2024/1689 Evropskega parlamenta in Sveta ter zahtev iz navedene uredbe za visokotvegane sisteme UI bi se lahko zahteve prekrivale in nastalo bi lahko nepotrebno upravno breme za gospodarske subjekte. To prekrivanje bi lahko povzročilo pravno negotovost, povečalo stroške zagotavljanja skladnosti in privedlo do slabšega konkurenčnega položaja, ne da bi nastale dodatne koristi za varovanje zdravja, varnosti in temeljnih pravic. Da bi bil regulativni okvir bolj usklajen in sorazmeren in da bi se poenostavila uporaba zahtev za sisteme UI, vgrajene v proizvode, ki jih ureja harmonizacijska zakonodaja Unije, bi bilo treba sklice na harmonizacijsko zakonodajo Unije v oddelku A Priloge I k Uredbi (EU) 2024/1689 prestaviti v oddelek B navedene priloge. S tem pristopom bi se pojasnilo, da za sisteme UI, vgrajene v proizvode, ki jih zajemajo navedeni sektorski akti, veljajo zahteve iz te uredbe, kjer je to ustrezno, obenem pa bi se omogočilo, da bi postopki za ugotavljanje skladnosti in zahteve glede varnosti proizvodov na podlagi ustrezne sektorske zakonodaje ostali glavni okvir. Morebitne preostale vrzeli v zvezi s sistemi UI, vgrajenimi v take proizvode, bi se morale obravnavati v ustrezni sektorski zakonodaji.



Sprememba		25

Predlog uredbe
Uvodna izjava 23 b (novo)
	

	Besedilo, ki ga predlaga Komisija
	Sprememba

	
	(23b)	Za zaščito horizontalne narave te uredbe in zagotovitev pravilnega delovanja notranjega trga bi bilo treba šteti, da ustrezne zahteve iz poglavja III, oddelek 2, te uredbe pomenijo bistvene zdravstvene in varnostne zahteve za visokotvegane sisteme UI, zajete v harmonizacijski zakonodaji Unije iz Priloge I, ter bi jih bilo treba dosledno in usklajeno uporabljati v teh sektorskih okvirih. V ta namen bi bilo treba na Komisijo prenesti pooblastilo za sprejemanje delegiranih aktov in pri tem upoštevati zahteve iz poglavja III, oddelek 2, te uredbe v zvezi z njihovo uporabo za sisteme UI, ki spadajo na njeno področje uporabe, in ustreznih harmoniziranih standardov. Pri tem Komisija ne bi smela preseči zahtev iz Uredbe (EU) 2024/1689 v ta namen in bi morala upoštevati posebne okoliščine sektorske zakonodaje. Komisija bi se morala pred sprejetjem aktov iz prvega pododstavka odprto in pregledno posvetovati z ustreznimi deležniki, vključno s pristojnimi organi, priglašenimi organi, civilno družbo in industrijo.



Sprememba		26

Predlog uredbe
Uvodna izjava 25 a (novo)
	

	Besedilo, ki ga predlaga Komisija
	Sprememba

	
	(25a)	Pristojni nacionalni organi, Urad za UI in Komisija bi morali pri izvajanju in izvrševanju te uredbe upoštevati cilje iz člena 1(1) Uredbe (EU) 2024/1689 ter upoštevati načela nujnosti, sorazmernosti, pravne varnosti in tehnološke nevtralnosti, hkrati pa zagotoviti, da se čim bolj zmanjšajo nepotrebna upravna bremena in bremena zagotavljanja skladnosti.



Sprememba		27

Predlog uredbe
Člen 1 – odstavek 1 – točka 2
Uredba (EU) 2024/1689
Člen 2 – odstavek 2
	

	Besedilo, ki ga predlaga Komisija
	Sprememba

	2.	Za sisteme UI, ki so razvrščeni med visokotvegane sisteme UI v skladu s členom 6(1) v povezavi s proizvodi, zajetimi v harmonizacijski zakonodaji Unije s seznama v Prilogi I, oddelek B, se uporabljajo samo člen 6(1), člen 60a, členi 102 do 109, člen 111 in člen 112. Člen 57 se uporablja le, če so bile zahteve za visokotvegane sisteme UI iz te uredbe vključene v navedeno harmonizacijsko zakonodajo Unije.
	2.	Za sisteme UI, ki so razvrščeni med visokotvegane sisteme UI v skladu s členom 6(1) v povezavi s proizvodi, zajetimi v harmonizacijski zakonodaji Unije s seznama v Prilogi I se uporabljajo samo člen 6(1), člen 60a, členi 102 do 109, členi 110a do 110l, člen 111 in člen 112. Člen 57 se uporablja le, če so bile zahteve za visokotvegane sisteme UI iz te uredbe vključene v navedeno harmonizacijsko zakonodajo Unije.



Sprememba		28

Predlog uredbe
Člen 1 – odstavek 1 – točka 4
Uredba (EU) 2024/1689
Člen 4 – odstavek 1
	

	Besedilo, ki ga predlaga Komisija
	Sprememba

	„Komisija in države članice spodbujajo ponudnike in uvajalce sistemov UI, da sprejmejo ukrepe, s katerimi v najboljši možni meri zagotovijo zadostno raven pismenosti svojega osebja in tudi drugih oseb, ki se v njihovem imenu ukvarjajo z delovanjem in uporabo sistemov UI, na področju UI, upoštevajoč njihovo tehnično znanje, izkušnje, raven izobrazbe in usposobljenost ter okolje, v katerem se bodo uporabljali sistemi UI, pa tudi osebe ali skupine oseb, v zvezi s katerimi se bodo uporabljali ti sistemi.
	1.	„Ponudniki in uvajalci sistemov UI sprejmejo ukrepe, s katerimi podpirajo izboljševanje pismenosti svojega osebja in tudi drugih oseb, ki se v njihovem imenu ukvarjajo z delovanjem in uporabo sistemov UI, na področju UI, upoštevajoč njihovo tehnično znanje, izkušnje, izobrazbo in usposobljenost ter okolje, v katerem se bodo uporabljali sistemi UI, pa tudi osebe ali skupine oseb, v zvezi s katerimi se bodo uporabljali ti sistemi. Ta obveznost ne zajema nobenega jamstva za določeno raven pismenosti vsakega posameznika na področju UI.;



Sprememba		29

Predlog uredbe
Člen 1 – odstavek 1 – točka 4
Uredba (EU) 2024/1689
Člen 4 – odstavek 1a (novo)
	

	Besedilo, ki ga predlaga Komisija
	Sprememba

	
	(1a)	Komisija izda smernice o praktičnem izvajanju obveznosti za ponudnike in uvajalce sistemov UI iz odstavka 1.



Sprememba		30

Predlog uredbe
Člen 1 – odstavek 1 – točka 4
Uredba (EU) 2024/1689
Člen 4 – odstavek 1b (novo)
	

	Besedilo, ki ga predlaga Komisija
	Sprememba

	
	(1b)	Komisija in države članice spodbujajo in podpirajo pismenost na področju UI v družbi in med splošnim prebivalstvom ter podpirajo, olajšujejo in dopolnjujejo prizadevanja ponudnikov in uvajalcev sistemov UI, zlasti MSP, na primer z vzpostavitvijo javno-zasebnih partnerstev, pri izpolnjevanju njihovih obveznosti iz odstavka 1.;



Sprememba		31

Predlog uredbe
Člen 1 – odstavek 1 – točka 5
Uredba (EU) 2024/1689
Člen 4 a (novo) – odstavek 1
	

	Besedilo, ki ga predlaga Komisija
	Sprememba

	1.	Če je potrebno za zagotavljanje odkrivanja in popravljanja pristranskosti v zvezi z visokotveganimi sistemi UI v skladu s členom 10(2), točki (f) in (g), te uredbe, lahko ponudniki takih sistemov izjemoma obdelujejo posebne vrste osebnih podatkov, ob upoštevanju ustreznih zaščitnih ukrepov za temeljne pravice in svoboščine fizičnih oseb. Poleg zaščitnih ukrepov iz uredb (EU) 2016/679 in (EU) 2018/1725 ter Direktive (EU) 2016/680, kakor je ustrezno, morajo biti za tako obdelavo izpolnjeni vsi naslednji pogoji:
	1.	Če je nujno potrebno za zagotavljanje odkrivanja in popravljanja pristranskosti v zvezi z visokotveganimi sistemi UI v skladu s členom 10(2), točki (f) in (g), te uredbe, lahko ponudniki takih sistemov izjemoma obdelujejo posebne vrste osebnih podatkov, ob upoštevanju ustreznih zaščitnih ukrepov za temeljne pravice in svoboščine fizičnih oseb. Poleg zaščitnih ukrepov iz uredb (EU) 2016/679 in (EU) 2018/1725 ter Direktive (EU) 2016/680, kakor je ustrezno, morajo biti za tako obdelavo izpolnjeni vsi naslednji pogoji:



Sprememba		32

Predlog uredbe
Člen 1 – odstavek 1 – točka 5
Uredba (EU) 2024/1689
Člen 4 a (novo) – odstavek 2
	

	Besedilo, ki ga predlaga Komisija
	Sprememba

	2.	Odstavek 1 se lahko uporablja za ponudnike in uvajalce drugih sistemov UI in modelov ter uvajalce visokotveganih sistemov UI, kadar je to potrebno in sorazmerno, če obdelava poteka za namene iz navedenega odstavka, in če so izpolnjeni pogoji iz zaščitnih ukrepov iz tega odstavka.“;
	2.	Ponudniki in uvajalci drugih sistemov in modelov UI ter uvajalci visokotveganih sistemov UI lahko izjemoma obdelujejo posebne kategorije osebnih podatkov, če:

	
	(a)	je obdelava nujna za odkrivanje in popravljanje morebitnih pristranskosti, ki bi lahko vplivale na zdravje in varnost oseb, negativno vplivale na temeljne pravice ali privedle do diskriminacije, ki je na podlagi prava Unije prepovedana, zlasti kadar izhodni podatki vplivajo na vhodne podatke za prihodnje operacije; in

	
	(b)	se pri tem uporabljajo vsi pogoji in zaščitni ukrepi iz odstavka 1.

	
	Ta odstavek ne uvaja nobene obveznosti za tako odkrivanje in popravljanje pristranskosti.“



Sprememba		33

Predlog uredbe
Člen 1 – odstavek 1 – točka 5 a (novo)
Uredba (EU) 2024/1689
Člen 5 – odstavek 1 – pododstavek 1 – točka ha (novo)
	

	Besedilo, ki ga predlaga Komisija
	Sprememba

	
	(5a)	v členu 5, odstavek 1, pododstavek 1, se doda naslednja točka:

	
	(ha)	dajanje na trg, dajanje v uporabo ali uporaba sistema UI, ki spreminja, prireja ali umetno ustvarja realistične slike ali videoposnetke z namenom prikazovanja spolno eksplicitnih dejavnosti ali intimnih delov določljive fizične osebe brez njene privolitve.

	
	Ta prepoved se ne uporablja za ponudnike ali uvajalce sistemov UI, ki so vzpostavili učinkovite varnostne ukrepe, da bi preprečili ustvarjanje takih podob in se izognili stalni zlorabi kljub nameri ponudnika ali uvajalca, potem ko je bil sistem dan na trg ali v uporabo.

	
	Ta prepoved ponudnikom UI ne preprečuje, da razvijajo zmogljivosti iz prvega pododstavka.



Sprememba		34

Predlog uredbe
Člen 1 – odstavek 1 – točka 5 b (novo)
Uredba (EU) 2024/1689
Člen 6 – odstavek 1
	

	Veljavno besedilo
	Sprememba

	
	(5b)	člen 6(1) se spremeni:

	1. Ne glede na to, ali je sistem UI dan na trg ali v uporabo neodvisno od proizvodov iz točk (a) in (b), se ta sistem UI šteje za visokotvegani, kadar sta izpolnjena oba naslednja pogoja:
	„1.	Ne glede na to, ali je sistem UI dan na trg ali v uporabo neodvisno od proizvodov iz točk (a) in (b), se ta sistem UI šteje za visokotvegani, kadar sta izpolnjena oba naslednja pogoja:

	(a) sistem UI je namenjen uporabi kot varnostna komponenta proizvoda ali pa je sam sistem UI proizvod, ki ga zajema harmonizacijska zakonodaja Unije iz Priloge I;
	(a)	sistem UI je namenjen uporabi kot varnostna komponenta proizvoda in katerega delovanje je potrebno, da proizvod ali sistem UI izpolnjuje veljavne varnostne zahteve Unije, ali pa je sam sistem UI proizvod, ki ga zajema harmonizacijska zakonodaja Unije iz Priloge I;

	(b) za proizvod, katerega varnostna komponenta na podlagi točke (a) je sistem UI, ali za sistem UI, ki je sam proizvod, je treba opraviti ugotavljanje skladnosti s strani tretje osebe zaradi dajanja tega proizvoda na trg ali v uporabo na podlagi harmonizacijske zakonodaje Unije iz Priloge I.
	(b)	za proizvod, katerega varnostna komponenta na podlagi točke (a) je sistem UI, ali za sistem UI, ki je sam proizvod, je treba opraviti ugotavljanje skladnosti s strani tretje osebe zaradi dajanja tega proizvoda na trg ali v uporabo na podlagi harmonizacijske zakonodaje Unije iz Priloge I.“



Sprememba		35

Predlog uredbe
Člen 1 – odstavek 1 – točka 5 c (novo)
Uredba (EU) 2024/1689
Člen 6 – odstavek 1 a (novo)
	

	Besedilo, ki ga predlaga Komisija
	Sprememba

	
	(5c)	V členu 6 se doda odstavek 1a:

	
	„1a.	Za namene te uredbe se za funkcije, katerih namen so zgolj pomoč uporabniku, optimizacija delovanja, učinkovitost storitve, avtomatizacija, priročnost ali nadzor kakovosti vidikov, ki niso povezani z varnostjo, ne bi smelo šteti, da so varnostne funkcije na podlagi te uredbe, če zaradi njihovega nedelovanja ne bi nastala neposredna tveganja za varnost ali zdravje.“



Sprememba		36

Predlog uredbe
Člen 1 – odstavek 1 – točka 6
Uredba (EU) 2024/1689
Člen 6 – odstavek 4
	

	Besedilo, ki ga predlaga Komisija
	Sprememba

	(6)	V členu 6 se odstavek 4 nadomesti z naslednjim:
	črtano

	
	

	„4.	Ponudnik, ki meni, da sistem UI iz Priloge III ne pomeni visokega tveganja, dokumentira svojo oceno, preden se ta sistem da na trg ali v uporabo. Ponudnik na zahtevo pristojnih nacionalnih organov predloži dokumentacijo o oceni.“;
	



Sprememba		37

Predlog uredbe
Člen 1 – odstavek 1 – točka 9 a (novo)
Uredba (EU) 2024/1689
Člen 25 – odstavek 2
	

	Veljavno besedilo
	Sprememba

	
	(9a)	člen 25(2) se nadomesti z naslednjim:

	2. Kadar nastopijo okoliščine iz odstavka 1, ponudnik, ki je prvotno dal sistem UI na trg ali v uporabo, za namene te uredbe ne šteje več za ponudnika tega posameznega sistema UI. Ta prvotni ponudnik tesno sodeluje z novimi ponudniki in daje na voljo potrebne informacije ter zagotavlja razumno pričakovani tehnični dostop in drugo pomoč, ki je potrebna za izpolnjevanje obveznosti iz te uredbe, zlasti v zvezi z ugotavljanjem skladnosti visokotveganih sistemov UI. Ta odstavek se ne uporablja v primerih, ko je prvotni ponudnik jasno navedel, da se njegov sistem UI ne sme spremeniti v visokotvegani sistem UI, in zato zanj ne velja obveznost predaje dokumentacije.
	„2.	Kadar nastopijo okoliščine iz odstavka 1, ponudnik, ki je prvotno dal sistem UI na trg ali v uporabo, za namene te uredbe ne šteje več za ponudnika tega posameznega sistema UI.

	
	Ta prvotni ponudnik in ponudniki modelov UI za splošne namene, katerih modeli so vgrajeni v visokotvegane sisteme UI, tesno sodelujejo z novimi ponudniki in dajejo na voljo potrebne informacije ter zagotavljajo razumno pričakovani tehnični dostop in drugo pomoč, ki je potrebna za izpolnjevanje obveznosti iz te uredbe, zlasti v zvezi z ugotavljanjem skladnosti visokotveganih sistemov UI.

	
	Ta obveznost vključuje:

	
	(a)	posredovanje tehnične dokumentacije, ki zadostuje za oceno skladnosti z zahtevami iz člena 16;

	
	(b)	razkritje znanih omejitev in vrst okvar, ki bi lahko vplivale na visokotvegane aplikacije;

	
	(c)	nudenje razumnega tehničnega dostopa za namene testiranja in validacije.

	
	Ta odstavek se ne uporablja v primerih, ko je prvotni ponudnik jasno navedel, da se njegov sistem UI ne sme spremeniti v visokotvegani sistem UI, in zato zanj ne velja obveznost predaje dokumentacije.“



Sprememba		38

Predlog uredbe
Člen 1 – odstavek 1 – točka 9 b (novo)
Uredba (EU) 2024/1689
Člen 27 – odstavek 4
	

	Veljavno besedilo
	Sprememba

	
	(9b)	v členu 27 se odstavek 4 nadomesti z naslednjim:

	4. Če je katera od obveznosti iz tega člena že izpolnjena na podlagi ocene učinka v zvezi z varstvom podatkov, izvedene na podlagi člena 35 Uredbe (EU) 2016/679 ali člena 27 Direktive (EU) 2016/680, ocena učinka na temeljne pravice iz odstavka 1 tega člena dopolnjuje to oceno učinka v zvezi z varstvom podatkov.
	„4.	Če je katera od obveznosti iz tega člena že izpolnjena na podlagi ocene učinka v zvezi z varstvom podatkov, izvedene na podlagi člena 35 Uredbe (EU) 2016/679 ali člena 27 Direktive (EU) 2016/680, uvajalec pri izvajanju ocene učinka na temeljne pravice iz odstavka 1 tega člena vključi navzkrižno sklicevanje na ustrezne oddelke navedene ocene učinka v zvezi z varstvom podatkov na temeljne pravice.“



Sprememba		39

Predlog uredbe
Člen 1 – odstavek 1 – točka 10
Uredba (EU) 2024/1689
Člen 28 – odstavek 8 (novo)
	

	Besedilo, ki ga predlaga Komisija
	Sprememba

	(10)	v členu 28 se doda naslednji odstavek 8:
Priglasitveni organi, imenovani na podlagi te uredbe, ki so pristojni za sisteme UI, zajete v harmonizacijski zakonodaji Unije iz oddelka A Priloge I, se ustanovijo, organizirajo in upravljajo na način, ki zagotavlja, da ima organ za ugotavljanje skladnosti, ki zaprosi za imenovanje na podlagi te uredbe in harmonizacijske zakonodaje Unije iz oddelka A Priloge I, možnost predložiti enotno vlogo in opraviti enotni postopek ocenjevanja, da se imenuje na podlagi te uredbe in harmonizacijske zakonodaje Unije iz oddelka A Priloge I, kadar ustrezna harmonizacijska zakonodaja Unije določa tako enotno vlogo in enotni postopek ocenjevanja.
	črtano



Sprememba		40

Predlog uredbe
Člen 1 – odstavek 1 – točka 10
Uredba (EU) 2024/1689
Člen 28 – odstavek 8 (novo) – pododstavek 1
	

	Besedilo, ki ga predlaga Komisija
	Sprememba

	Enotna vloga in enotni postopek ocenjevanja iz tega odstavka sta na voljo tudi priglašenim organom, ki so že imenovani na podlagi harmonizacijske zakonodaje Unije iz oddelka A Priloge I, kadar navedeni priglašeni organi zaprosijo za imenovanje na podlagi te uredbe, če je tak postopek določen v ustrezni harmonizacijski zakonodaji Unije.
	črtano



Sprememba		41

Predlog uredbe
Člen 1 – odstavek 1 – točka 10
Uredba (EU) 2024/1689
Člen 28 – odstavek 8 (novo) – pododstavek 2
	

	Besedilo, ki ga predlaga Komisija
	Sprememba

	Enotna vloga in enotni postopek ocenjevanja preprečujeta nepotrebna podvajanja, temeljita na obstoječih postopkih za imenovanje v skladu s harmonizacijsko zakonodajo Unije iz oddelka A Priloge I ter zagotavljata skladnost z zahtevami, ki se nanašajo na priglašene organe v skladu s to uredbo in ustrezno harmonizacijsko zakonodajo Unije.;
	črtano



Sprememba		42

Predlog uredbe
Člen 1 – odstavek 1 – točka 11
Uredba (EU) 2024/1689
Člen 29 – odstavek 4 – drugi pododstavek
	

	Besedilo, ki ga predlaga Komisija
	Sprememba

	Priglašeni organi, ki so imenovani v skladu s katero koli harmonizacijsko zakonodajo Unije iz oddelka A Priloge I in zaprosijo za enotno oceno iz člena 28(8), predložijo enotno vlogo za oceno priglasitvenemu organu, imenovanemu v skladu z navedeno harmonizacijsko zakonodajo Unije.
	črtano



Sprememba		43

Predlog uredbe
Člen 1 – odstavek 1 – točka 12 a (novo)
Uredba (EU) 2024/1689
Člen 42 – odstavek 2 a (novo)
	

	Besedilo, ki ga predlaga Komisija
	Sprememba

	
	(12a)	v členu 42 se vstavi naslednji odstavek:

	
	„2a.	Kadar za sistem UI veljajo zahteve iz Uredbe (EU) 2024/2847 in zahteve iz člena 15 ter kadar ti visokotvegani sistemi UI izpolnjujejo bistvene zahteve glede kibernetske varnosti iz Uredbe (EU) 2024/2847, se šteje, da izpolnjujejo zahteve glede kibernetske varnosti iz člena 15, v kolikor so te zahteve zajete z izjavo EU o skladnosti, izdano na podlagi Uredbe (EU) 2024/2847, ali njenimi deli.“;



Sprememba		44

Predlog uredbe
Člen 1 – odstavek 1 – točka 13
Uredba (EU) 2024/1689
Člen 43 – odstavek 3
	

	Besedilo, ki ga predlaga Komisija
	Sprememba

	(13)	v členu 43 se odstavek 3 nadomesti z naslednjim:
	črtano

	„Za visokotvegane sisteme UI, zajete v harmonizacijski zakonodaji Unije iz Priloge I, oddelek A, ponudnik sistema upošteva ustrezni postopek ugotavljanja skladnosti, kot se zahteva v skladu z ustrezno harmonizacijsko zakonodajo Unije. Za te visokotvegane sisteme UI se uporabljajo zahteve iz oddelka 2 tega poglavja, ki so del te ocene. Uporablja se tudi ocena sistema upravljanja kakovosti iz člena 17 in Priloge VII.
	

	Za namene navedene ocene skladnosti so priglašeni organi, ki so priglašeni na podlagi harmonizacijske zakonodaje Unije, navedene v oddelku A Priloge I, pooblaščeni za ugotavljanje skladnosti visokotveganih sistemov UI z zahtevami iz oddelka 2, če je bila skladnost navedenih priglašenih organov z zahtevami iz člena 31(4), (5), (10) in (11) ocenjena v okviru postopka priglasitve na podlagi ustrezne harmonizacijske zakonodaje Unije. Brez poseganja v člen 28 taki priglašeni organi, ki so bili priglašeni na podlagi harmonizacijske zakonodaje Unije iz oddelka A Priloge I, zaprosijo za imenovanje v skladu z oddelkom 4 najpozneje [18 mesecev od začetka uporabe te uredbe].
	

	Kadar harmonizacijska zakonodaja Unije iz Priloge I, oddelek A, proizvajalcu proizvoda omogoča možnost, da se odloči za izvzetje iz ugotavljanja skladnosti s strani tretjih oseb, pod pogojem, da je ta proizvajalec uporabil harmonizirane standarde, ki zajemajo vse ustrezne zahteve, lahko ta proizvajalec uporabi to možnost le, če je uporabil harmonizirane standarde ali, kadar je to primerno, skupne specifikacije iz člena 41, ki zajemajo vse zahteve iz oddelka 2 tega poglavja.
	

	Kadar je visokotvegani sistem UI zajet v harmonizacijski zakonodaji Unije iz oddelka A Priloge I in spada v eno od kategorij iz Priloge III, ponudnik sistema upošteva ustrezni postopek ugotavljanja skladnosti, kot se zahteva v skladu z ustrezno harmonizacijsko zakonodajo Unije iz oddelka A Priloge I.“;
	



Sprememba		45

Predlog uredbe
Člen 1 – odstavek 1 – točka 13
Uredba (EU) 2024/1689
Člen 43 – odstavek 4 – pododstavek 3
	

	Besedilo, ki ga predlaga Komisija
	Sprememba

	Kadar je visokotvegani sistem UI zajet v harmonizacijski zakonodaji Unije iz oddelka A Priloge I in spada v eno od kategorij iz Priloge III, ponudnik sistema upošteva ustrezni postopek ugotavljanja skladnosti, kot se zahteva v skladu z ustrezno harmonizacijsko zakonodajo Unije iz oddelka A Priloge I.;
	črtano



Sprememba		46

Predlog uredbe
Člen 1 – odstavek 1 – točka 14
Uredba (EU) 2024/1689
Člen 49 – odstavek 2
	

	Besedilo, ki ga predlaga Komisija
	Sprememba

	(14)	v členu 49 se črta odstavek 2;
	črtano



Sprememba		47

Predlog uredbe
Člen 1 – odstavek 1 – točka 15
Uredba (EU) 2024/1689
Člen 50 – odstavek 7
	

	Besedilo, ki ga predlaga Komisija
	Sprememba

	7.	Urad za UI spodbuja in olajšuje pripravo kodeksov prakse na ravni Unije, da se omogoči učinkovito izvajanje obveznosti glede odkrivanja, tehničnega in vidnega označevanja umetno ustvarjenih ali prirejenih vsebin. Komisija lahko v skladu s postopkom iz člena 56(6), prvi pododstavek, oceni, ali je pristop k tem kodeksom ravnanja ustrezen za zagotovitev izpolnjevanja obveznosti iz odstavka 2. Če meni, da kodeks ni ustrezen, lahko Komisija sprejme izvedbeni akt, s katerim določi skupna pravila za izvajanje navedenih obveznosti v skladu s postopkom pregleda iz člena 98(2).;
	7.	Komisija spodbuja in olajšuje pripravo kodeksov prakse na ravni Unije, da se omogoči učinkovito izvajanje obveznosti glede odkrivanja, tehničnega in vidnega označevanja umetno ustvarjenih ali prirejenih vsebin. Komisija v skladu s postopkom iz člena 56(6), prvi pododstavek, oceni, ali je pristop k tem kodeksom ravnanja ustrezen za zagotovitev izpolnjevanja obveznosti iz odstavka 2. Če meni, da kodeks ni ustrezen, lahko Komisija sprejme izvedbeni akt, s katerim določi skupna pravila za izvajanje navedenih obveznosti v skladu s postopkom pregleda iz člena 98(2).;



Sprememba		48

Predlog uredbe
Člen 1 – odstavek 1 – točka 16
Uredba (EU) 2024/1689
Člen 56 – odstavek 6
	

	Besedilo, ki ga predlaga Komisija
	Sprememba

	6.	Komisija in Odbor redno spremljata in ocenjujeta, kako sodelujoči dosegajo cilje kodeksov prakse in kako prispevajo k pravilni uporabi te uredbe. Komisija ob kar največjem upoštevanju mnenja Odbora oceni, ali kodeksi prakse zajemajo obveznosti iz členov 53 in 55, ter redno spremlja in ocenjuje doseganje ciljev v zvezi s tem. Komisija objavi svojo oceno ustreznosti kodeksov prakse.;
	6.	Komisija in Odbor redno spremljata in ocenjujeta, kako sodelujoči dosegajo cilje kodeksov prakse in kako prispevajo k pravilni uporabi te uredbe. Komisija ob kar največjem upoštevanju mnenja Odbora in drugih ustreznih pristojnih organov oceni, ali kodeksi prakse zajemajo obveznosti iz členov 53 in 55, ter redno spremlja in ocenjuje doseganje ciljev v zvezi s tem. Komisija objavi svojo oceno ustreznosti kodeksov prakse.;



Sprememba		49

Predlog uredbe
Člen 1 – odstavek 1 – točka 17 – točka a
Uredba (EU) 2024/1689
Člen 57 – odstavek 3 a (novo)
	

	Besedilo, ki ga predlaga Komisija
	Sprememba

	Urad za UI lahko vzpostavi tudi regulativni peskovnik za UI na ravni Unije za sisteme UI iz člena 75(1). Tak regulativni peskovnik za UI se izvaja v tesnem sodelovanju z ustreznimi pristojnimi organi, zlasti kadar se v regulativnem peskovniku za UI nadzoruje zakonodaja Unije, ki ni ta uredba, in MSP zagotavlja prednostni dostop.;
	(3a)	Urad za UI lahko vzpostavi tudi regulativni peskovnik za UI na ravni Unije za sisteme UI iz člena 75(1). Tak regulativni peskovnik za UI se izvaja v tesnem sodelovanju z ustreznimi pristojnimi organi, zlasti kadar se v regulativnem peskovniku za UI nadzoruje zakonodaja Unije, ki ni ta uredba, in MSP, vključno z zagonskimi podjetji, zagotavlja prednostni dostop.;

	
	Urad za UI zagotovi, da so, v kolikor inovativni sistemi UI iz odstavka 5 vključujejo obdelavo osebnih podatkov ali kako drugače spadajo v nadzorno pristojnost drugih nacionalnih organov ali pristojnih organov, ki zagotavljajo ali podpirajo dostop do podatkov, nacionalni organi za varstvo podatkov, Evropski odbor za varstvo podatkov in ti drugi nacionalni ali pristojni organi povezani z delovanjem regulativnega peskovnika za UI, vzpostavljenega na ravni Unije, in vključeni v nadzor teh vidikov, v kolikor so povezani z njihovimi nalogami in pooblastili, v skladu z Uredbo (EU) 2016/679, Uredbo (EU) 2018/1725 in Direktivo (EU) 2018/680.;



Sprememba		50

Predlog uredbe
Člen 1 – odstavek 1 – točka 17 – točka b
Uredba (EU) 2024/1689
Člen 57 – odstavek 5
	

	Besedilo, ki ga predlaga Komisija
	Sprememba

	5.	Regulativni peskovniki za UI, vzpostavljeni na podlagi tega člena, zagotavljajo nadzorovano okolje, ki spodbuja inovacije ter omogoča razvoj, učenje, testiranje in validacijo inovativnih sistemov UI za določen čas, preden se dajo na trg ali v uporabo, v skladu s posebnim načrtom peskovnika, o katerem se dogovorijo ponudniki ali potencialni ponudniki in pristojni organ, s čimer se zagotovi, da so vzpostavljeni ustrezni zaščitni ukrepi. Taki peskovniki lahko vključujejo testiranje v realnih razmerah, ki se v njih nadzoruje. Kadar je ustrezno, načrt peskovnika v enem dokumentu vključuje načrt testiranja v realnih razmerah.;
	5.	Regulativni peskovniki za UI, vzpostavljeni na podlagi tega člena, zagotavljajo nadzorovano okolje, ki spodbuja inovacije ter omogoča razvoj, učenje, testiranje in validacijo inovativnih sistemov UI za določen čas, preden se dajo na trg ali v uporabo, v skladu s posebnim načrtom peskovnika, o katerem se dogovorijo ponudniki ali potencialni ponudniki in pristojni organi, s čimer se zagotovi, da so vzpostavljeni ustrezni zaščitni ukrepi. Taki peskovniki lahko vključujejo testiranje v realnih razmerah, ki se v njih nadzoruje. Kadar je ustrezno, načrt peskovnika v enem dokumentu vključuje načrt testiranja v realnih razmerah.;



Sprememba		51

Predlog uredbe
Člen 1 – odstavek 1 – točka 17 – točka e
Uredba (EU) 2024/1689
Člen 57 – odstavek 14
	

	Besedilo, ki ga predlaga Komisija
	Sprememba

	14.	Nacionalni pristojni organi usklajujejo svoje dejavnosti in sodelujejo v okviru Odbora. Podpirajo skupno vzpostavitev in delovanje regulativnih peskovnikov za UI, tudi v različnih sektorjih.;
	14.	Nacionalni pristojni organi usklajujejo svoje dejavnosti in sodelujejo v okviru Odbora. Podpirajo skupno vzpostavitev in delovanje regulativnih peskovnikov za UI, tudi v različnih sektorjih.

	
	Kadar razprave potekajo v okviru Odbora, bi morala Evropski nadzornik za varstvo podatkov in Urad za UI v okviru svojih vlog v Odboru posredovati tudi povratne informacije in zagotoviti izmenjavo dobre prakse o zadevah v zvezi z vzpostavitvijo in delovanjem regulativnih peskovnikov za UI, ki so bili vzpostavljeni v okviru njunih pristojnosti.;



Sprememba		52

Predlog uredbe
Člen 1 – odstavek 1 – točka 18
Uredba (EU) 2024/1689
Člen 58 – odstavek 1 – točka d (novo)
	

	Besedilo, ki ga predlaga Komisija
	Sprememba

	(d)	podrobnih pravilih, ki se uporabljajo za upravljanje regulativnih peskovnikov za UI iz člena 57, tudi v zvezi z izvajanjem nalog pristojnih organov ter usklajevanjem in sodelovanjem na nacionalni ravni in ravni EU.;
	(d)	podrobnih pravilih, ki se uporabljajo za upravljanje regulativnih peskovnikov za UI iz člena 57, tudi v zvezi z izvajanjem nalog pristojnih organov, vključevanjem pristojnih organov za varstvo podatkov in nadzorom, ki ga navedeni organi izvajajo, ter usklajevanjem in sodelovanjem na nacionalni ravni in ravni EU.;



Sprememba		53

Predlog uredbe
Člen 1 – odstavek 1 – točka 19 – točka a
Uredba (EU) 2024/1689
Člen 60 – odstavek 1
	

	Besedilo, ki ga predlaga Komisija
	Sprememba

	Testiranje visokotveganih sistemov UI v realnih razmerah zunaj regulativnih peskovnikov za UI lahko izvajajo ponudniki ali potencialni ponudniki visokotveganih sistemov UI s seznama v Prilogi III ali zajetih v harmonizacijski zakonodaji Unije iz oddelka A Priloge I v skladu s tem členom in načrtom testiranja v realnih razmerah iz tega člena, brez poseganja v prepovedi na podlagi člena 5.;
	1.	Testiranje visokotveganih sistemov UI v realnih razmerah zunaj regulativnih peskovnikov za UI lahko izvajajo ponudniki ali potencialni ponudniki visokotveganih sistemov UI s seznama v Prilogi III v skladu s tem členom in načrtom testiranja v realnih razmerah iz tega člena, brez poseganja v prepovedi na podlagi člena 5.;



Sprememba		54

Predlog uredbe
Člen 1 – odstavek 1 – točka 19 – točka b
Uredba (EU) 2024/1689
Člen 60 – odstavek 2
	

	Besedilo, ki ga predlaga Komisija
	Sprememba

	2.	Ponudniki ali potencialni ponudniki lahko testiranje visokotveganih sistemov UI iz Priloge III, zajetih v harmonizacijski zakonodaji Unije iz oddelka A Priloge I v realnih razmerah izvedejo kadar koli, preden dajo sistem UI na trg ali v uporabo, bodisi sami bodisi v partnerstvu z enim ali več uvajalci ali potencialnimi uvajalci.;
	2.	Ponudniki ali potencialni ponudniki lahko testiranje visokotveganih sistemov UI iz Priloge III v realnih razmerah izvedejo kadar koli, preden dajo sistem UI na trg ali v uporabo, bodisi sami bodisi v partnerstvu z enim ali več uvajalci ali potencialnimi uvajalci.;



Sprememba		55

Predlog uredbe
Člen 1 – odstavek 1 – točka 20
Uredba (EU) 2024/1689
Člen 60 a (novo) – odstavek 3
	

	Besedilo, ki ga predlaga Komisija
	Sprememba

	3.	Države članice, Komisija, organi za nadzor trga in javni organi, odgovorni za upravljanje in delovanje infrastrukture ter proizvodov, zajetih v harmonizacijski zakonodaji Unije iz oddelka B Priloge I, medsebojno tesno in v dobri veri sodelujejo ter odpravijo vse praktične ovire, tudi v zvezi s postopkovnimi pravili, ki zagotavljajo dostop do fizične javne infrastrukture, kadar je to potrebno, za uspešno izvajanje prostovoljnega dogovora o testiranju v realnih razmerah in testiranje z UI omogočenih proizvodov, zajetih v harmonizacijski zakonodaji Unije iz oddelka B Priloge.
	3.	Države članice, Komisija in nacionalni pristojni organi, kot so organi za nadzor trga in javni organi, odgovorni za upravljanje in delovanje infrastrukture ter proizvodov, zajetih v harmonizacijski zakonodaji Unije iz oddelka B Priloge I, medsebojno tesno in v dobri veri sodelujejo ter odpravijo vse praktične ovire, tudi v zvezi s postopkovnimi pravili, ki zagotavljajo dostop do fizične javne infrastrukture, kadar je to potrebno, za uspešno izvajanje prostovoljnega dogovora o testiranju v realnih razmerah in testiranje z UI omogočenih proizvodov, zajetih v harmonizacijski zakonodaji Unije iz oddelka B Priloge.



Sprememba		56

Predlog uredbe
Člen 1 – odstavek 1 – točka 21
Uredba (EU) 2024/1689
Člen 63 – odstavek 1
	

	Besedilo, ki ga predlaga Komisija
	Sprememba

	1.	MSP, vključno z zagonskimi podjetji, lahko nekatere elemente sistema upravljanja kakovosti iz člena 17 izpolnijo na poenostavljen način. V ta namen Komisija pripravi smernice o elementih sistema upravljanja kakovosti, ki se lahko upoštevajo na poenostavljen način ob upoštevanju potreb MSP, ne da bi to vplivalo na raven zaščite ali potrebo po skladnosti z zahtevami v zvezi z visokotveganimi sistemi UI.;
	1.	MSP, vključno z zagonskimi podjetji, in mikropodjetja lahko nekatere elemente sistema upravljanja kakovosti iz člena 17 izpolnijo na poenostavljen način. V ta namen Komisija pripravi smernice o elementih sistema upravljanja kakovosti, ki se lahko upoštevajo na poenostavljen način ob upoštevanju potreb MSP in mikropodjetij, ne da bi to vplivalo na raven zaščite ali potrebo po skladnosti z zahtevami v zvezi z visokotveganimi sistemi UI.;



Sprememba		57

Predlog uredbe
Člen 1 – odstavek 1 – točka 21 a (novo)
Uredba (EU) 2024/1689
Člen 64 – odstavek 2a (novo)
	

	Besedilo, ki ga predlaga Komisija
	Sprememba

	
	(21a)	v členu 64 se doda odstavek 2a:

	
	„(2a)	Uradu za UI bi bilo treba brez poseganja v proračunski postopek in prek obstoječih finančnih instrumentov dodeliti ustrezne človeške, finančne in tehnične vire ter infrastrukturo za izpolnjevanje njegovih nalog, da bo lahko učinkovito opravljal svoje naloge in izvajal svoja pooblastila v zvezi z izvrševanjem Uredbe (EU) 2024/1689. Urad za UI ima zlasti zadostno število stalno razpoložljivega osebja s poglobljenimi kompetencami in tehničnim strokovnim znanjem. Evropski odbor za umetno inteligenco oceni potrebe po kompetencah in virih.“



Sprememba		58

Predlog uredbe
Člen 1 – odstavek 1 – točka 22 – točka b
Uredba (EU) 2024/1689
Člen 69 – odstavek 3
	

	Besedilo, ki ga predlaga Komisija
	Sprememba

	(b)	odstavek 3 se črta.
	črtano



Sprememba		59

Predlog uredbe
Člen 1 – odstavek 1 – točka 24
Uredba (EU) 2024/1689
Člen 72 – odstavek 3
	

	Besedilo, ki ga predlaga Komisija
	Sprememba

	3.	Sistem spremljanja po dajanju na trg temelji na načrtu spremljanja po dajanju na trg. Načrt spremljanja po dajanju na trg je del tehnične dokumentacije iz Priloge IV. Komisija sprejme smernice o načrtu spremljanja po dajanju na trg.;
	3.	Sistem spremljanja po dajanju na trg temelji na načrtu spremljanja po dajanju na trg. Načrt spremljanja po dajanju na trg je del tehnične dokumentacije iz Priloge IV. Komisija sprejme smernice o načrtu spremljanja po dajanju na trg, ki vključuje predlogo z elementi, ki jih je treba vključiti do 2. februarja 2027.“;



Sprememba		60

Predlog uredbe
Člen 1 – odstavek 1 – točka 25 – točka b
Uredba (EU) 2024/1689
Člen 75 – odstavek 1
	

	Besedilo, ki ga predlaga Komisija
	Sprememba

	Kadar sistem UI temelji na modelu UI za splošne namene, razen sistemov UI, povezanih s proizvodi, zajetimi v harmonizacijski zakonodaji Unije iz Priloge I, ter je navedeni model in sistem razvil isti ponudnik, je Urad za UI izključno pristojen za nadzor in izvrševanje navedenega sistema v skladu z obveznostmi iz te uredbe ter z nalogami in odgovornostmi, ki so mu jih dodelili organi za nadzor trga. Urad za UI je tudi izključno pristojen za nadzor in izvrševanje obveznosti iz te uredbe v povezavi s sistemom UI, ki je določena zelo velika spletna platforma ali zelo velik spletni iskalnik v smislu Uredbe (EU) 2022/2065 ali je vanju vključen.
	1.	Kadar sistem UI temelji na modelu UI za splošne namene, razen sistemov UI, povezanih s proizvodi, zajetimi v harmonizacijski zakonodaji Unije iz Priloge I, in sistemov UI iz Priloge III, točka 2, ter je navedeni model in sistem razvil isti ponudnik ali so ju razvili ponudniki, ki so del iste skupine podjetij, ima Urad za UI pooblastila, da nadzira in izvršuje obveznosti iz te uredbe v skladu z nalogami in odgovornostmi, ki so mu jih dodelili organi za nadzor trga. Urad za UI ima pooblastila, da nadzira in izvršuje obveznosti iz te uredbe v povezavi s sistemi UI, ki so določena zelo velika spletna platforma ali zelo velik spletni iskalnik v smislu Uredbe (EU) 2022/2065 ali so vanje vključeni. Kadar Komisija ni začela postopkov za isto kršitev, je lahko pristojni organ države članice, v kateri je glavni sedež ponudnika zelo velike spletne platforme ali zelo velikega spletnega iskalnika ali v kateri ima njegov pravni zastopnik sedež, pooblaščen za nadzor in izvrševanje obveznosti na podlagi te uredbe.
Pristojnosti urada za UI, kar zadeva nadzor in izvrševanje, ne glede na prvi odstavek ne vključujejo sistemov UI, ki jih dajo na trg ali v uporabo ali jih uporabljajo institucije, organi, uradi ali agencije Unije, ki so na podlagi člena 74(9) te uredbe pod nadzorom Evropskega nadzornika za varstvo podatkov.



Sprememba		61

Predlog uredbe
Člen 1 – odstavek 1 – točka 25 – točka b
Uredba (EU) 2024/1689
Člen 75 – odstavek 1 – pododstavek 2
	

	Besedilo, ki ga predlaga Komisija
	Sprememba

	Urad za UI ima pri izvajanju nalog nadzora in izvrševanja v skladu s prvim pododstavkom za izvajanje svojih nalog spremljanja in nadzora vsa pooblastila organa za nadzor trga iz tega oddelka in Uredbe (EU) 2019/1020. Urad za UI je pooblaščen za sprejemanje ustreznih ukrepov in odločitev za ustrezno izvajanje svojih nadzornih in izvršilnih pooblastil. Smiselno se uporablja člen 14 Uredbe (ES) 2019/1020.
	Urad za UI ima pri izvajanju nalog nadzora in izvrševanja v skladu s prvim pododstavkom za izvajanje svojih nalog spremljanja in nadzora vsa pooblastila organa za nadzor trga iz tega oddelka in Uredbe (EU) 2019/1020. Urad za UI sprejema ustrezne ukrepe in odločitve za ustrezno izvajanje svojih nadzornih in izvršilnih pooblastil. Smiselno se uporablja člen 14 Uredbe (ES) 2019/1020.



Sprememba		62

Predlog uredbe
Člen 1 – odstavek 1 – točka 25 – točka b a (novo)
Uredba (EU) 2024/1689
Člen 75 – odstavek –1a (novo)
	

	Besedilo, ki ga predlaga Komisija
	Sprememba

	
	(ba)	v členu 75 se vstavi naslednji odstavek -1a:

	
	„-1a.	Urad za UI pri izvajanju in izvrševanju te uredbe spodbuja inovacije, konkurenčnost in varstvo temeljnih pravic ter jih upošteva pri opravljanju svojih nalog. Urad za UI se v zadevah, ki vključujejo obdelavo osebnih podatkov, ki spadajo na področje uporabe Uredbe (EU) 2016/679, tesno usklajuje s pristojnimi organi za varstvo podatkov, imenovanimi na podlagi navedene uredbe.“



Sprememba		63

Predlog uredbe
Člen 1 – odstavek 1 – točka 25 – točka c
Uredba (EU) 2024/1689
Člen 75 – odstavek – 1c
	

	Besedilo, ki ga predlaga Komisija
	Sprememba

	Komisija pred dajanjem na trg ali v uporabo organizira in izvaja ugotavljanje skladnosti in testiranje sistemov UI iz odstavka 1, ki so razvrščeni kot visokotvegani sistemi in za katere je tretja oseba opravila ugotavljanje skladnosti v skladu s členom 43. S temi testiranji in ocenami se preveri, ali sistemi izpolnjujejo ustrezne zahteve iz te uredbe in se lahko dajo na trg ali v uporabo v Uniji v skladu s to uredbo. Komisija lahko izvedbo teh testiranj ali ocen zaupa priglašenim organom, imenovanim v skladu s to uredbo, pri čemer priglašeni organ deluje v imenu Komisije. Člen 34(1) in (2) se smiselno uporablja za Komisijo pri izvajanju njenih pooblastil iz tega odstavka.
	1c.	Komisija v skladu z zahtevami iz člena 28(8) poskrbi, da se pred dajanjem na trg ali v uporabo izvede ugotavljanje skladnosti in testiranje sistemov UI iz odstavka 1, ki so razvrščeni kot visokotvegani sistemi in za katere je tretja oseba opravila ugotavljanje skladnosti v skladu s členom 43. S temi testiranji in ocenami se preveri, ali sistemi izpolnjujejo ustrezne zahteve iz te uredbe in se lahko dajo na trg ali v uporabo v Uniji v skladu s to uredbo. Komisija izvedbo teh testiranj ali ocen zaupa priglašenim organom, imenovanim v skladu s to uredbo, pri čemer priglašeni organ deluje v imenu Komisije. Člen 34(1) in (2) se smiselno uporablja za Komisijo pri izvajanju njenih pooblastil iz tega odstavka.



Sprememba		64

Predlog uredbe
Člen 1 – odstavek 1 – točka 26 – točka b
Uredba (EU) 2024/1689
Člen 77 – odstavek 1 – točka b
	

	Besedilo, ki ga predlaga Komisija
	Sprememba

	1.	Nacionalni javni organi ali telesa, ki nadzorujejo ali uveljavljajo spoštovanje obveznosti na podlagi prava Unije o varstvu temeljnih pravic, vključno s pravico do nediskriminacije, so pooblaščeni, da od zadevnega organa za nadzor trga na podlagi te uredbe zahtevajo vse informacije ali dokumentacijo, ki so bile pripravljene ali se hranijo pri njem, in dostopajo do njih v dostopnem jeziku in obliki, kadar je dostop do teh informacij ali dokumentacije potreben za učinkovito izvrševanje njihovih pooblastil v okviru njihove pristojnosti.“;
	1.	Nacionalni javni organi ali telesa, ki nadzorujejo ali uveljavljajo spoštovanje obveznosti na podlagi prava Unije o varstvu temeljnih pravic, vključno s pravico do nediskriminacije, so pooblaščeni, da od zadevnega organa za nadzor trga na podlagi te uredbe zahtevajo vse informacije ali dokumentacijo, ki so bile pripravljene ali se hranijo pri njem, in do njih z elektronskimi sredstvi dostopajo v dostopnem jeziku in strojno berljivi obliki, kadar je dostop do teh informacij ali dokumentacije potreben za učinkovito izvrševanje njihovih pooblastil v okviru njihove pristojnosti. Ta odstavek ne posega v naloge, pooblastila in neodvisnost ustreznih nacionalnih javnih organov ali teles v okviru njihovih mandatov v skladu s pravom Unije in nacionalnim pravom.“;



Sprememba		65

Predlog uredbe
Člen 1 – odstavek 1 – točka 26 – točka c – uvodni del
Uredba (EU) 2024/1689
Člen 77 – odstavek 1a (novo)
	

	Besedilo, ki ga predlaga Komisija
	Sprememba

	(c)	vstavita se naslednja odstavka 1a in 1b:
	(c)	vstavijo se naslednji odstavki 1a, 1b in 1ba:



Sprememba		66

Predlog uredbe
Člen 1 – odstavek 1 – točka 26 – točka c
Uredba (EU) 2024/1689
Člen 77 – odstavek 1a (novo)
	

	Besedilo, ki ga predlaga Komisija
	Sprememba

	1a.	Organ za nadzor trga pod pogoji iz tega člena ustreznemu javnemu organu ali telesu iz odstavka 1 omogoči dostop do takih informacij ali dokumentacije, tudi tako, da od ponudnika ali uvajalca po potrebi zahteva take informacije ali dokumentacijo.
	1a.	Organ za nadzor trga pod pogoji iz tega člena ustreznemu javnemu organu ali telesu iz odstavka 1 omogoči dostop do takih informacij ali dokumentacije, tudi tako, da od ponudnika ali uvajalca po potrebi in brez nepotrebnega odlašanja zahteva take informacije ali dokumentacijo.



Sprememba		67

Predlog uredbe
Člen 1 – odstavek 1 – točka 26 – točka c
Uredba (EU) 2024/1689
Člen 77 – odstavek 1b (novo)
	

	Besedilo, ki ga predlaga Komisija
	Sprememba

	1b.	Organi za nadzor trga in javni organi ali telesa iz odstavka 1 tesno sodelujejo in si nudijo medsebojno pomoč, ki je potrebna za izpolnjevanje njihovih pooblastil, da se zagotovi skladna uporaba te uredbe in prava Unije o varstvu temeljnih pravic ter racionalizirajo postopki. To vključuje zlasti izmenjavo informacij, kadar je to potrebno za učinkovit nadzor ali izvrševanje te uredbe in ustrezne druge zakonodaje Unije.“;
	1b.	Organi za nadzor trga in javni organi ali telesa iz odstavka 1 tesno sodelujejo in si nudijo medsebojno pomoč, ki je potrebna za izpolnjevanje njihovih pooblastil, da se zagotovi skladna uporaba te uredbe in prava Unije o varstvu temeljnih pravic ter racionalizirajo postopki, pri čemer vzajemno spoštujejo pristojnosti, naloge, pooblastila in neodvisnost vsakega organa. To vključuje zlasti izmenjavo informacij, kadar je to potrebno za učinkovit nadzor ali izvrševanje te uredbe in ustrezne druge zakonodaje Unije.“;



Sprememba		68

Predlog uredbe
Člen 1 – odstavek 1 – točka 26 – točka c
Uredba (EU) 2024/1689
Člen 77 – odstavek 1b a (novo)
	

	Besedilo, ki ga predlaga Komisija
	Sprememba

	
	1ba.	Zahteve za pomoč vsebujejo vse potrebne informacije, vključno z namenom in obrazložitvijo zahteve.



Sprememba		69

Predlog uredbe
Člen 1 – odstavek 1 – točka 28 – uvodni del
Uredba (EU) 2024/1689
Člen 96 – odstavek 1
	

	Besedilo, ki ga predlaga Komisija
	Sprememba

	(28)	v členu 96(1) se drugi pododstavek nadomesti z naslednjim:
	(28)	v členu 96(1) se točka (a) in drugi pododstavek nadomestita z naslednjim:



Sprememba		70

Predlog uredbe
Člen 1 – odstavek 1 – točka 28
Uredba (EU) 2024/1689
Člen 96 – odstavek 1 – točka a
	

	Besedilo, ki ga predlaga Komisija
	Sprememba

	(a)	izpolnjevanja zahtev in obveznosti iz členov 8 do 15 in člena 25;
	(a)	izpolnjevanja zahtev in obveznosti iz členov 8 do 15 ter členov 25 in 26;



Sprememba		71

Predlog uredbe
Člen 1 – odstavek 1 – točka 28
Uredba (EU) 2024/1689
Člen 96 – odstavek 1 – pododstavek 1
	

	Besedilo, ki ga predlaga Komisija
	Sprememba

	
	-1a.	v členu 96, odstavek 1, pododstavek 1, se doda naslednja točka:

	
	„(fa)	uporabe obveznosti iz člena 27, vključno z možnostjo sklicevanja na ustrezne oddelke ali dele ocene učinka v zvezi z varstvom podatkov oziroma njihove vključitve v oceno učinka v zvezi s temeljnimi pravicami na podlagi člena 27(4) te uredbe, po potrebi z uporabo standardiziranih predlog;“



Sprememba		72

Predlog uredbe
Člen 1 – odstavek 1 – točka 29 – točka a a (novo)
Uredba (EU) 2024/1689
Člen 99 – odstavek 4 – točka da (novo)
	

	Besedilo, ki ga predlaga Komisija
	Sprememba

	
	(aa)	v odstavek 4 se vstavi naslednja točka (da):

	
	„(da)	obveznosti ponudnikov in tretjih oseb, vključno s ponudniki modelov UI za splošne namene, na podlagi člena 25(2), (3) in (4);“



Sprememba		73

Predlog uredbe
Člen 1 – odstavek 1 – točka 29 – točka b
Uredba (EU) 2024/1689
Člen 99 – odstavek 6
	

	Besedilo, ki ga predlaga Komisija
	Sprememba

	6.	V primeru malih podjetij s srednje veliko tržno kapitalizacijo in MSP, vključno z zagonskimi podjetji, višina vsake globe iz tega člena ne presega višine odstotkov ali zneska iz odstavkov 3, 4 in 5, odvisno od tega, kateri znesek je nižji.“;
	6.	V primeru MSP, vključno z zagonskimi podjetji, višina vsake globe iz tega člena ne presega višine odstotkov ali zneska iz odstavkov 3, 4 in 5, odvisno od tega, kateri znesek je nižji.“;



Sprememba		74

Predlog uredbe
Člen 1 – odstavek 1 – točka 29 – točka b
Uredba (EU) 2024/1689
Člen 99 – odstavek 6 a (novo)
	

	Besedilo, ki ga predlaga Komisija
	Sprememba

	
	6a.	v člen 99 se vstavi naslednji odstavek 6a:

	
	„V primeru malih podjetij s srednje veliko tržno kapitalizacijo, z izjemo ponudnikov modelov UI za splošne namene s sistemskim tveganjem, višina vsake globe iz tega člena ne presega višine odstotkov ali zneska iz odstavkov 4 in 5, odvisno od tega, kateri znesek je nižji.“



Sprememba		75

Predlog uredbe
Člen 1 – odstavek 1 – točka 29 a (novo)
Uredba (EU) 2024/1689
Člen 110 a (novo)
	

	Besedilo, ki ga predlaga Komisija
	Sprememba

	
	(29a)	Vstavijo se naslednji členi 110a do 110l:

	
	Člen 110 a

	
	Sprememba Uredbe (EU) 2023/1230

	
	V členu 8 Uredbe (EU) 2023/1230 se dodata naslednja odstavka 2 in 3:

	
	„2.	Na Komisijo se prenese pooblastilo za sprejemanje delegiranih aktov v skladu s členom 48 za spremembo bistvenih zdravstvenih in varnostnih zahtev iz Priloge III, da se prilagodijo znanstvenemu ali tehničnemu napredku ali mednarodnemu razvoju ali da se dodajo zahteve v zvezi s porajajočimi se tveganji ali tehnologijami. Za visokotvegane sisteme UI iz člena 6(1) Uredbe (EU) 2024/1689 se za bistvene zdravstvene in varnostne zahteve za namene te uredbe štejejo ustrezne zahteve iz poglavja III, oddelek 2, Uredbe (EU) 2024/1689.

	
	3.	Komisija pri sprejemanju delegiranih aktov na podlagi odstavka 2 tega člena ali skupnih specifikacij na podlagi člena 20 te uredbe v zvezi s stroji in sorodnimi proizvodi, ki so visokotvegani sistemi UI iz člena 6(1) Uredbe (EU) 2024/1689 Evropskega parlamenta in Sveta ali uporabljajo visokotvegane sisteme UI kot svoje varnostne komponente, upošteva zahteve iz poglavja III, oddelek 2, navedene uredbe in ustrezne harmonizirane standarde. Kar zadeva visokotvegane sisteme UI, Komisija ne presega zahtev iz Uredbe (EU) 2024/1689.“

	
	Člen 110b

	
	Sprememba Uredbe (EU) 2025/2509

	
	V členu 5 Uredbe (EU) 2025/2509 se dodata naslednja odstavka 4 in 5:

	
	„4.	Na Komisijo se prenese pooblastilo za sprejemanje delegiranih aktov v skladu s členom 53 za spremembo bistvenih varnostnih zahtev iz Priloge II, da se prilagodijo znanstvenemu ali tehničnemu napredku ali mednarodnemu razvoju ali da se dodajo zahteve v zvezi s porajajočimi se tveganji ali tehnologijami. Za visokotvegane sisteme UI iz člena 6(1) Uredbe (EU) 2024/1689 se za bistvene zdravstvene in varnostne zahteve za namene te uredbe štejejo ustrezne zahteve iz poglavja III, oddelek 2, Uredbe (EU) 2024/1689.

	
	5.	Komisija pri sprejemanju delegiranih aktov na podlagi odstavka 4 tega člena ali skupnih specifikacij na podlagi člena 16 te uredbe v zvezi z igračami, ki so visokotvegani sistemi UI iz člena 6(1) Uredbe (EU) 2024/1689 Evropskega parlamenta in Sveta ali uporabljajo visokotvegane sisteme UI kot svoje varnostne komponente, upošteva zahteve iz poglavja III, oddelek 2, navedene uredbe in ustrezne harmonizirane standarde. Kar zadeva visokotvegane sisteme UI, Komisija ne presega zahtev iz Uredbe (EU) 2024/1689.“

	
	Člen 110c

	
	Sprememba Direktive 2013/53/EU

	
	V členu 4 Direktive 2013/53/EU se dodata odstavka 3 in 4:

	
	„3.	Na Komisijo se prenese pooblastilo za sprejemanje delegiranih aktov v skladu s členom 50 za spremembo bistvenih zahtev iz Priloge I, da se prilagodijo znanstvenemu ali tehničnemu napredku ali mednarodnemu razvoju ali da se dodajo zahteve v zvezi s porajajočimi se tveganji ali tehnologijami. Za visokotvegane sisteme UI iz člena 6(1) Uredbe (EU) 2024/1689 se za bistvene zdravstvene in varnostne zahteve za namene te uredbe štejejo ustrezne zahteve iz poglavja III, oddelek 2, Uredbe (EU) 2024/1689.

	
	4. Komisija pri sprejemanju delegiranih aktov na podlagi odstavka 3 tega člena ali skupnih specifikacij na podlagi člena 14a te uredbe v zvezi z izdelki, ki so visokotvegani sistemi UI iz člena 6(1) Uredbe (EU) 2024/1689 Evropskega parlamenta in Sveta ali uporabljajo visokotvegane sisteme UI kot svoje varnostne komponente, upošteva zahteve iz poglavja III, oddelek 2, navedene uredbe in ustrezne harmonizirane standarde. Kar zadeva visokotvegane sisteme UI, Komisija ne presega zahtev iz Uredbe (EU) 2024/1689.“

	
	Člen 110d

	
	Sprememba Direktive 2014/33/EU

	
	V členu 5 Direktive 2014/33/EU se dodata naslednja odstavka 3 in 4:

	
	„3.	Na Komisijo se prenese pooblastilo za sprejemanje delegiranih aktov v skladu s členom 42 za spremembo bistvenih zdravstvenih in varnostnih zahtev iz Priloge I, da se prilagodijo znanstvenemu ali tehničnemu napredku ali mednarodnemu razvoju ali da se dodajo zahteve v zvezi s porajajočimi se tveganji ali tehnologijami. Za visokotvegane sisteme UI iz člena 6(1) Uredbe (EU) 2024/1689 se za bistvene zdravstvene in varnostne zahteve za namene te uredbe štejejo ustrezne zahteve iz poglavja III, oddelek 2, Uredbe (EU) 2024/1689.

	
	4.	Komisija pri sprejemanju delegiranih aktov na podlagi odstavka 3 tega člena ali skupnih specifikacij na podlagi člena 14a te uredbe v zvezi z dvigali in varnostnimi komponentami za dvigala, ki so visokotvegani sistemi UI iz člena 6(1) Uredbe (EU) 2024/1689 Evropskega parlamenta in Sveta ali uporabljajo visokotvegane sisteme UI kot svoje varnostne komponente, upošteva zahteve iz poglavja III, oddelek 2, navedene uredbe in ustrezne harmonizirane standarde. Kar zadeva visokotvegane sisteme UI, Komisija ne presega zahtev iz Uredbe (EU) 2024/1689.“

	
	Člen 110e 
Sprememba Direktive 2014/34/EU

	
	V členu 4 Direktive 2014/34/EU se dodata naslednja odstavka 2 in 3:

	
	„2.	Na Komisijo se prenese pooblastilo za sprejemanje delegiranih aktov v skladu s členom 39 za spremembo bistvenih zdravstvenih in varnostnih zahtev iz Priloge II, da se prilagodijo znanstvenemu ali tehničnemu napredku ali mednarodnemu razvoju ali da se dodajo zahteve v zvezi s porajajočimi se tveganji ali tehnologijami. Za visokotvegane sisteme UI iz člena 6(1) Uredbe (EU) 2024/1689 se za bistvene zdravstvene in varnostne zahteve za namene te uredbe štejejo ustrezne zahteve iz poglavja III, oddelek 2, Uredbe (EU) 2024/1689.

	
	3. Komisija pri sprejemanju delegiranih aktov na podlagi odstavka 2 tega člena ali skupnih specifikacij na podlagi člena 12a te uredbe v zvezi z izdelki, ki so visokotvegani sistemi UI iz člena 6(1) Uredbe (EU) 2024/1689 Evropskega parlamenta in Sveta ali uporabljajo visokotvegane sisteme UI kot svoje varnostne komponente, upošteva zahteve iz poglavja III, oddelek 2, navedene uredbe in ustrezne harmonizirane standarde. Kar zadeva visokotvegane sisteme UI, Komisija ne presega zahtev iz Uredbe (EU) 2024/1689.“

	
	Člen 110f

	
	Sprememba Direktive 2014/53/EU

	
	V členu 3 Direktive 2014/53/EU se dodata naslednja odstavka 5 in 6:

	
	„5.	Na Komisijo se prenese pooblastilo za sprejemanje delegiranih aktov v skladu s členom 45 za spremembo bistvenih zahtev, da se prilagodijo znanstvenemu ali tehničnemu napredku ali mednarodnemu razvoju ali da se dodajo zahteve v zvezi s porajajočimi se tveganji ali tehnologijami. Za visokotvegane sisteme UI iz člena 6(1) Uredbe (EU) 2024/1689 se za bistvene zdravstvene in varnostne zahteve za namene te uredbe štejejo ustrezne zahteve iz poglavja III, oddelek 2, Uredbe (EU) 2024/1689.

	
	6.	Komisija pri sprejemanju delegiranih aktov na podlagi odstavka 5 tega člena ali skupnih specifikacij na podlagi člena 16a te uredbe v zvezi z radijsko opremo, ki je visokotvegani sistem UI iz člena 6(1) Uredbe (EU) 2024/1689 Evropskega parlamenta in Sveta ali uporablja visokotvegane sisteme UI kot svoje varnostne komponente, upošteva zahteve iz poglavja III, oddelek 2, navedene uredbe in ustrezne harmonizirane standarde. Kar zadeva visokotvegane sisteme UI, Komisija ne presega zahtev iz Uredbe (EU) 2024/1689.“

	
	Člen 110g

	
	Sprememba Direktive 2014/68/EU

	
	V členu 4 Direktive 2014/68/EU se dodata naslednja odstavka 4 in 5:

	
	„4.	Na Komisijo se prenese pooblastilo za sprejemanje delegiranih aktov v skladu s členom 44 za spremembo splošnih varnostnih zahtev in bistvenih varnostnih zahtev, povezanih z uspešnostjo, iz Priloge I, da se prilagodijo znanstvenemu ali tehničnemu napredku ali mednarodnemu razvoju ali da se dodajo zahteve v zvezi s porajajočimi se tveganji ali tehnologijami. Za visokotvegane sisteme UI iz člena 6(1) Uredbe (EU) 2024/1689 se za bistvene zdravstvene in varnostne zahteve za namene te uredbe štejejo ustrezne zahteve iz poglavja III, oddelek 2, Uredbe (EU) 2024/1689.

	
	5.	Komisija pri sprejemanju delegiranih aktov na podlagi odstavka 4 tega člena ali skupnih specifikacij na podlagi člena 12a te uredbe v zvezi z izdelki, ki so visokotvegani sistemi UI iz člena 6(1) Uredbe (EU) 2024/1689 Evropskega parlamenta in Sveta ali uporabljajo visokotvegane sisteme UI kot svoje varnostne komponente, upošteva zahteve iz poglavja III, oddelek 2, navedene uredbe in ustrezne harmonizirane standarde. Kar zadeva visokotvegane sisteme UI, Komisija ne presega zahtev iz Uredbe (EU) 2024/1689.“

	
	Člen 110h

	
	Sprememba Uredbe (EU) 2016/424

	
	V členu 6 Uredbe (EU) 2016/424 se dodata naslednja odstavka 2 in 3:

	
	„2.	Na Komisijo se prenese pooblastilo za sprejemanje delegiranih aktov v skladu s členom 44 za spremembo bistvenih zahtev iz Priloge II, da se prilagodijo znanstvenemu ali tehničnemu napredku ali mednarodnemu razvoju ali da se dodajo zahteve v zvezi s porajajočimi se tveganji ali tehnologijami. Za visokotvegane sisteme UI iz člena 6(1) Uredbe (EU) 2024/1689 se za bistvene zdravstvene in varnostne zahteve za namene te uredbe štejejo ustrezne zahteve iz poglavja III, oddelek 2, Uredbe (EU) 2024/1689.

	
	3.	Komisija pri sprejemanju delegiranih aktov na podlagi odstavka 2 tega člena ali skupnih specifikacij na podlagi člena 12a te uredbe v zvezi z žičniškimi napravami, podsistemi in varnostnimi komponentami, ki so visokotvegani sistemi UI iz člena 6(1) Uredbe (EU) 2024/1689 Evropskega parlamenta in Sveta ali uporabljajo visokotvegane sisteme UI kot svoje varnostne komponente, upošteva zahteve iz poglavja III, oddelek 2, navedene uredbe in ustrezne harmonizirane standarde. Kar zadeva visokotvegane sisteme UI, Komisija ne presega zahtev iz Uredbe (EU) 2024/1689.“

	
	Člen 110i

	
	Sprememba Uredbe (EU) 2016/425

	
	V členu 5 Uredbe (EU) 2016/425 se dodata naslednja odstavka 2 in 3:

	
	„2.	Na Komisijo se prenese pooblastilo za sprejemanje delegiranih aktov v skladu s členom 44 za spremembo bistvenih zdravstvenih in varnostnih zahtev iz Priloge II, da se prilagodijo znanstvenemu ali tehničnemu napredku ali mednarodnemu razvoju ali da se dodajo zahteve v zvezi s porajajočimi se tveganji ali tehnologijami. Za visokotvegane sisteme UI iz člena 6(1) Uredbe (EU) 2024/1689 se za bistvene zdravstvene in varnostne zahteve za namene te uredbe štejejo ustrezne zahteve iz poglavja III, oddelek 2, Uredbe (EU) 2024/1689.

	
	3.	Komisija pri sprejemanju delegiranih aktov na podlagi odstavka 2 tega člena ali skupnih specifikacij na podlagi člena 14a te uredbe v zvezi z osebno varovalno opremo, ki je visokotvegani sistem UI iz člena 6(1) Uredbe (EU) 2024/1689 Evropskega parlamenta in Sveta ali uporablja visokotvegane sisteme UI kot svoje varnostne komponente, upošteva zahteve iz poglavja III, oddelek 2, navedene uredbe in ustrezne harmonizirane standarde. Kar zadeva visokotvegane sisteme UI, Komisija ne presega zahtev iz Uredbe (EU) 2024/1689.“

	
	Člen 110j

	
	Sprememba Uredbe (EU) 2016/426

	
	V členu 5 Uredbe (EU) 2016/426 se dodata naslednja odstavka 2 in 3:

	
	„2.	Na Komisijo se prenese pooblastilo za sprejemanje delegiranih aktov v skladu s členom 41 za spremembo bistvenih zahtev iz Priloge I, da se prilagodijo znanstvenemu ali tehničnemu napredku ali mednarodnemu razvoju ali da se dodajo zahteve v zvezi s porajajočimi se tveganji ali tehnologijami. Za visokotvegane sisteme UI iz člena 6(1) Uredbe (EU) 2024/1689 se za bistvene zdravstvene in varnostne zahteve za namene te uredbe štejejo ustrezne zahteve iz poglavja III, oddelek 2, Uredbe (EU) 2024/1689.

	
	3.	Komisija pri sprejemanju delegiranih aktov na podlagi odstavka 2 tega člena ali skupnih specifikacij na podlagi člena 13a te uredbe v zvezi z napravami in opremo, ki so visokotvegani sistemi UI iz člena 6(1) Uredbe (EU) 2024/1689 Evropskega parlamenta in Sveta ali uporabljajo visokotvegane sisteme UI kot svoje varnostne komponente, upošteva zahteve iz poglavja III, oddelek 2, navedene uredbe in ustrezne harmonizirane standarde. Kar zadeva visokotvegane sisteme UI, Komisija ne presega zahtev iz Uredbe (EU) 2024/1689.“

	
	Člen 110k

	
	Sprememba Uredbe (EU) 2017/745

	
	V členu 5 Uredbe (EU) 2017/745 se dodata naslednja odstavka 7 in 8:

	
	„7.	Na Komisijo se prenese pooblastilo za sprejemanje delegiranih aktov v skladu s členom 115 za spremembo splošnih zahtev glede varnosti in uspešnosti iz Priloge I, da se prilagodijo znanstvenemu ali tehničnemu napredku ali mednarodnemu razvoju ali da se dodajo zahteve v zvezi s porajajočimi se tveganji ali tehnologijami. Za visokotvegane sisteme UI iz člena 6(1) Uredbe (EU) 2024/1689 se za bistvene zdravstvene in varnostne zahteve za namene te uredbe štejejo ustrezne zahteve iz poglavja III, oddelek 2, Uredbe (EU) 2024/1689.

	
	8.	Komisija pri sprejemanju izvedbenih aktov na podlagi odstavka 6 te uredbe, delegiranih aktov na podlagi odstavka 7 tega člena ali skupnih specifikacij na podlagi člena 9 te uredbe v zvezi s pripomočki, ki so visokotvegani sistemi UI iz člena 6(1) Uredbe (EU) 2024/1689 Evropskega parlamenta in Sveta ali uporabljajo visokotvegane sisteme UI kot svoje varnostne komponente, upošteva zahteve iz poglavja III, oddelek 2, navedene uredbe in ustrezne harmonizirane standarde. Kar zadeva visokotvegane sisteme UI, Komisija ne presega zahtev iz Uredbe (EU) 2024/1689.“

	
	člen 110l

	
	Sprememba Uredbe (EU) 2017/746

	
	V členu 5 Uredbe (EU) 2017/746 se dodata naslednja odstavka 7 in 8:

	
	„7.	Na Komisijo se prenese pooblastilo za sprejemanje delegiranih aktov v skladu s členom 107 za spremembo splošnih zahtev glede varnosti in uspešnosti iz Priloge I, da se prilagodijo znanstvenemu ali tehničnemu napredku ali mednarodnemu razvoju ali da se dodajo zahteve v zvezi s porajajočimi se tveganji ali tehnologijami. Za visokotvegane sisteme UI iz člena 6(1) Uredbe (EU) 2024/1689 se za bistvene zdravstvene in varnostne zahteve za namene te uredbe štejejo ustrezne zahteve iz poglavja III, oddelek 2, Uredbe (EU) 2024/1689.

	
	8.	Komisija pri sprejemanju izvedbenih aktov na podlagi odstavka 6 te uredbe, delegiranih aktov na podlagi odstavka 7 tega člena ali skupnih specifikacij na podlagi člena 9 te uredbe v zvezi s pripomočki, ki so visokotvegani sistemi UI iz člena 6(1) Uredbe (EU) 2024/1689 Evropskega parlamenta in Sveta ali uporabljajo visokotvegane sisteme UI kot svoje varnostne komponente, upošteva zahteve iz poglavja III, oddelek 2, navedene uredbe in ustrezne harmonizirane standarde. Kar zadeva visokotvegane sisteme UI, Komisija ne presega zahtev iz Uredbe (EU) 2024/1689.“



Sprememba		76

Predlog uredbe
Člen 1 – odstavek 1 – točka 30 – točka b
Uredba (EU) 2024/1689
Člen 111 – odstavek 4 (novo)
	

	Besedilo, ki ga predlaga Komisija
	Sprememba

	4.	Ponudniki sistemov UI, vključno s sistemi UI za splošne namene, ki ustvarjajo sintetično zvočno, slikovno, video ali besedilno vsebino, ki so bili dani na trg pred 2. avgustom 2026, sprejmejo potrebne ukrepe za uskladitev s členom 50(2) do 2. februarja 2027.
	4.	Ponudniki sistemov UI, vključno s sistemi UI za splošne namene, ki ustvarjajo sintetično zvočno, slikovno, video ali besedilno vsebino, ki so bili dani na trg pred 2. avgustom 2026, sprejmejo potrebne ukrepe za uskladitev s členom 50(2) do 2. novembra 2026.



Sprememba		77

Predlog uredbe
Člen 1 – odstavek 1 – točka 31 – točka a
Uredba (EU) 2024/1689
Člen 113 – odstavek 3 – točka d (novo)
	

	Besedilo, ki ga predlaga Komisija
	Sprememba

	oddelki 1, 2 in 3 poglavja III se uporabljajo po sprejetju sklepa Komisije, ki potrjuje, da so na voljo ustrezni ukrepi v podporo skladnosti s poglavjem III, in sicer od naslednjih datumov:
	uporabljajo se oddelki 1, 2 in 3 poglavja III, razen člena 6(5);



Sprememba		78

Predlog uredbe
Člen 1 – odstavek 1 – točka 31 – točka a
Uredba (EU) 2024/1689
Člen 113 – odstavek 3 – točka d – točka i (novo)
	

	Besedilo, ki ga predlaga Komisija
	Sprememba

	(i)	šest mesecev po sprejetju navedenega sklepa v zvezi s sistemi UI, razvrščenimi kot visokotvegani sistemi na podlagi člena 6(2) in Priloge III, ter
	črtano



Sprememba		79

Predlog uredbe
Člen 1 – odstavek 1 – točka 31 – točka a
Uredba (EU) 2024/1689
Člen 113 – odstavek 3 – točka d – točka ii (novo)
	

	Besedilo, ki ga predlaga Komisija
	Sprememba

	(ii)	šest mesecev po sprejetju sklepa v zvezi s sistemi UI, razvrščenimi kot visokotvegani sistemi na podlagi člena 12(1) in Priloge I.
	črtano



Sprememba		80

Predlog uredbe
Člen 1 – odstavek 1 – točka 31 – točka a
Uredba (EU) 2024/1689
Člen 113 – odstavek 3 – točka d – pododstavek 1 – uvodni del
	

	Besedilo, ki ga predlaga Komisija
	Sprememba

	Če sklep ni sprejet v smislu pododstavka 1 ali kadar so spodaj navedeni datumi zgodnejši od datumov, ki sledijo sprejetju navedenega sklepa, se uporabljajo oddelki 1, 2 in 3 poglavja III:
	črtano



Sprememba		81

Predlog uredbe
Člen 1 – odstavek 1 – točka 31 a (novo)
Uredba (EU) 2024/1689
Priloga I – oddelek A
	

	Besedilo, ki ga predlaga Komisija
	Sprememba

	
	(31 a)	V Prilogi I se črta oddelek A.



Sprememba		82

Predlog uredbe
Člen 1 – odstavek 1 – točka 31 b (novo)
Uredba (EU) 2024/1689
Priloga I – oddelek B – točka 20 a (novo)
	

	Besedilo, ki ga predlaga Komisija
	Sprememba

	
	(31b)	V Prilogi I, oddelek B, se dodajo naslednje točke:

	
	„20a.	Direktiva 2006/42/ES Evropskega parlamenta in Sveta z dne 17. maja 2006 o strojih in spremembah Direktive 95/16/ES (UL L 157, 9.6.2006, str. 24);

	
	20b.	Direktiva 2009/48/ES Evropskega parlamenta in Sveta z dne 18. junija 2009 o varnosti igrač (UL L 170, 30.6.2009, str. 1);

	
	20c.	Direktiva 2013/53/EU Evropskega parlamenta in Sveta z dne 20. novembra 2013 o plovilih za rekreacijo in osebnih plovilih ter razveljavitvi Direktive 94/25/ES (UL L 354, 28.12.2013, str. 90);

	
	20d.	Direktiva 2014/33/EU Evropskega parlamenta in Sveta z dne 26. februarja 2014 o harmonizaciji zakonodaje držav članic v zvezi z dvigali in varnostnimi komponentami za dvigala (UL L 96, 29.3.2014, str. 251);

	
	20e.	Direktiva 2014/34/EU Evropskega parlamenta in Sveta z dne 26. februarja 2014 o harmonizaciji zakonodaj držav članic v zvezi z opremo in zaščitnimi sistemi, namenjenimi za uporabo v potencialno eksplozivnih atmosferah (UL L 96, 29.3.2014, str. 309);

	
	20f.	Direktiva 2014/53/EU Evropskega parlamenta in Sveta z dne 16. aprila 2014 o harmonizaciji zakonodaj držav članic v zvezi z dostopnostjo radijske opreme na trgu in razveljavitvi Direktive 1999/5/ES (UL L 153, 22.5.2014, str. 62);

	
	20g.	Direktiva 2014/68/EU Evropskega parlamenta in Sveta z dne 15. maja 2014 o harmonizaciji zakonodaje držav članic v zvezi z omogočanjem dostopnosti tlačne opreme na trgu (UL L 189, 27.6.2014, str. 164);

	
	20h.	Uredba (EU) 2016/424 Evropskega parlamenta in Sveta z dne 9. marca 2016 o žičniških napravah in razveljavitvi Direktive 2000/9/ES (UL L 81, 31.3.2016, str. 1);

	
	20i.	Uredba (EU) 2016/425 Evropskega parlamenta in Sveta z dne 9. marca 2016 o osebni varovalni opremi in razveljavitvi Direktive Sveta 89/686/EGS (UL L 81, 31.3.2016, str. 51);

	
	20j.	Uredba (EU) 2016/426 Evropskega parlamenta in Sveta z dne 9. marca 2016 o napravah, v katerih zgoreva plinasto gorivo, in razveljavitvi Direktive 2009/142/ES (UL L 81, 31.3.2016, str. 99);

	
	20k.	Uredba (EU) 2017/745 Evropskega parlamenta in Sveta z dne 5. aprila 2017 o medicinskih pripomočkih, spremembi Direktive 2001/83/ES, Uredbe (ES) št. 178/2002 in Uredbe (ES) št. 1223/2009 ter razveljavitvi direktiv Sveta 90/385/EGS in 93/42/EGS (UL L 117, 5.5.2017, str. 1);

	
	20l.	Uredba (EU) 2017/746 Evropskega parlamenta in Sveta z dne 5. aprila 2017 o in vitro diagnostičnih medicinskih pripomočkih ter razveljavitvi Direktive 98/79/ES in Sklepa Komisije 2010/227/EU (UL L 117, 5.5.2017, str. 176);

	
	20m.	Uredba (EU) 2023/1230 Evropskega parlamenta in Sveta z dne 14. junija 2023 o strojih in razveljavitvi Direktive 2006/42/ES Evropskega parlamenta in Sveta ter Direktive Sveta 73/361/EGS.“



Sprememba		83

Predlog uredbe
Člen 1 – odstavek 1 – točka 32
Uredba (EU) 2024/1689
Priloga VIII – oddelek B
	

	Besedilo, ki ga predlaga Komisija
	Sprememba

	(32)	v Prilogi VIII se črta oddelek B;
	(32)	v Prilogi VIII, oddelek B, se črtata točki 7 in 9;

